Yhteenveto merkittävistä tilinpäätöksen laatimisperiaatteista – Sampo-konserni / Vuosikertomus 2013\nSammon konsernitilinpäätös vuodelta 2013 on laadittu kansainvälisten tilinpäätösstandardien (International Financial Reporting Standards, ”IFRSs”) mukaisesti. Tilinpäätöstä laadittaessa Sampo on soveltanut kaikkia liiketoimintaansa liittyviä 31.12.2013 voimassa olleita ja EU:n komission hyväksymiä standardeja ja tulkintoja.\nKuluneella tilikaudella Sampo otti käyttöön seuraavat liiketoimintaansa liittyvät muutetut standardit.\nMuutos IAS 1:een Tilinpäätöksen esittäminen (voimaan 1.7.2012 tai sen jälkeen alkavilla tilikausilla) vaatii muiden laajan tuloksen erien ryhmittelyä sen mukaan, siirretäänkö ne mahdollisesti myöhemmin tiettyjen ehtojen täyttyessä tulosvaikutteisiksi. Muutoksella oli vaikutus konsernin muiden laajan tuloksen erien sekä liitetietojen esittämiseen.\nUudistettu IAS 19 Työsuhde-etuudet (voimaan 1.1.2013 tai sen jälkeen alkavilla tilikausilla) edellyttää kaikkien vakuutusmatemaattisten voittojen ja tappioiden kirjaamista välittömästi muihin laajan tuloslaskelman eriin eli ns. putkimenetelmästä on luovuttu ja rahoitusmeno määritetään nettorahastointiin perustuen. Muutoksella oli vaikutus konsernin etuuspohjaisten eläkejärjestelyjen kirjaamiseen If-alakonsernissa. Siirtymävaiheessa putkimenetelmään liittyneet tilikauden 2011 lopun kertyneet realisoitumattomat tappiot, n. 126 milj. euroa, pienensivät vertailuvuoden 2012 alkavan taseen omaa pääomaa. Vastaava määrä tilikauden 2012 lopussa oli 93 milj. euroa. Siirtymisen jälkeiset muutokset kirjataan muihin laajan tuloslaskelman eriin.\nIFRS 13 Käyvän arvon määrittäminen (voimaan 1.1.2013 tai sen jälkeen alkavilla tilikausilla) yhdisti yhteen standardiin käyvän arvon määrityksen ja antoi sille täsmällisen määritelmän. Standardilla oli vaikutus lähinnä konsernin rahoitusinstrumentteja ja sijoituskiinteistöjä koskevien liitetietojen esittämiseen.\nMuutos IFRS 7:ään Rahoitusinstrumentit: tilinpäätöksessä esitettävät tiedot (voimaan 1.1.2013 tai sen jälkeen alkavilla tilikausilla) tarkensi liitetietovaatimuksia mm. taseessa nettomääräisesti esitetyistä rahoitusinstrumenteista. Muutoksella ei ollut olennaista vaikutusta konsernin tilinpäätökseen.\nIFRS-standardeihin tehdyt parannukset 2009 - 2011, toukokuu 2012 sisältävät erityyppisiä, vähemmän merkittäviä muutoksia, joita tehtiin kerralla useampiin standardeihin. Konsernin näkemyksen mukaan muutokset eivät ole olleet merkittäviä Sammon tilinpäätösraportoinnille.\nKonsernitilinpäätöksen liitetietojen laadinnassa on otettu huomioon myös suomalainen kirjanpito- ja yhteisölainsäädäntö sekä viranomaissäännökset. Osa riskeistä vaadittavista liitetiedoista on esitetty konsernitilinpäätöksen Riskienhallinta-osiossa.\nSampo Oyj:n hallitus hyväksyi tilinpäätöksen julkaistavaksi 12. helmikuuta 2014.\nRuotsin kruunu 8,8591 8,6522\nKäypään arvoon tulosvaikutteisesti kirjattaviksi rahoitusvaroiksi on henkivakuutustoiminnassa määritetty sijoitussidonnaisten sopimusten katteena olevat sijoitukset, jotka esitetään taseessa omana eränään. Myös näitä vastaava velka esitetään omana eränään. Lisäksi ulkomaisten tytäryhtiöidenrahoitusvaroihin kuuluvat sijoitukset sekä rahoitusinstrumentit, joissa pääinstrumentista ei ole irrotettu kytkettyä johdannaista, on määritetty käypään arvoon tulosvaikutteisesti kirjattavaksi.\nKäypään arvoon tulosvaikutteisesti kirjattaviksi rahoitusvaroiksi luokitellaan rahoitusvarat, jotka alkuperäisen kirjaamisen yhteydessä peruuttamattomasti määritetään sellaisiksi. Varat merkitään niitä alun perin kirjanpitoon kirjattaessa käypään arvoon. Käyvän arvon muutos yhdessä myyntivoittojen ja -tappioiden, korkotuottojen ja -kulujen sekä osinkotuottojen kanssa kirjataan tuloslaskelmaan.\nMyytävissä olevat rahoitusvarat kirjataan niitä alun perin kirjanpitoon kirjattaessa käypään arvoon, lisättynä hankintaan suoraan kohdistettavissa olevilla transaktio-menoilla. Taseessa myytävissä olevat rahoitusvarat arvostetaan käypään arvoon ja arvonmuutos kirjataan muihin laajan tuloksen eriin ja esitetään käyvän arvon rahastossa verovaikutus huomioon ottaen. Korkotuotot ja osingot kirjataan tulokseen. Kun myytävissä oleviin rahoitusvaroihin kuuluva omaisuuserä myydään, omaan pääomaan kertynyt käyvän arvon muutos yhdessä myyntivoiton tai -tappion kanssa kirjataan tulokseen. Käyvän arvon muutos siirretään omasta pääomasta tuloslaskelmaan myös silloin, kun omaisuuserän arvo on alentunut siten, että siitä kirjataan arvonalentumistappio. Myytävissä olevista monetaarisista tase-eristä johtuvat kurssierot kirjataan aina suoraan tuloslaskelmaan.\nPäätös siitä, onko arvon alentuminen merkittävä tai pitkäaikainen, vaatii johdon harkintaa. Päätös tehdään tapauskohtaisesti ja sitä tehtäessä arvioidaan laadullisten kriteerien lisäksi mm. osakkeen arvon historiallisia muutoksia ja aikajaksoa, jonka ajan osakkeen käypä arvo on ollut hankintamenoa alhaisempi. Sampo-konsernissa arvon alentuminen katsotaan yleensä merkittäväksi, kun julkisesti noteeratun osakkeen tai osuuden käypä arvo alittaa keskimääräisen hankintamenon 20 prosenttia ja pitkäaikaiseksi, kun käypä arvo on alittanut hankintamenon yli 12 kuukauden ajan.\nArvon alenemisen merkittävyyttä ja pitkäaikaisuutta arvioidaan viimeksi mainituissa tapauksissa tapauskohtaisesti ottaen huomioon sijoitukseen liittyvät erityistekijät ja olosuhteet. Sampo tekee pääomarahastosijoituksensa pitääkseen ne rahaston elinkaaren loppuun asti, jolloin rahaston tyypilliseksi toimiajaksi muodostuu 10 - 12 vuotta. Arvio koko rahaston mahdollisesta arvon alentumisesta voidaan yleensä perustellusti tehdä vasta elinkaaren loppupuolella. Mikäli on lisäksi kuitenkin perusteltua syytä epäillä, että sijoituksesta ei sitä myytäessä saada hankintamenoa vastaavaa määrää, kirjataan arvonalennus.\nKäyvä arvon suojaus\nVuokrasopimukset, joissa vuokralle otettujen hyödykkeiden omistamiseen liittyvistä riskeistä ja eduista olennainen osa siirtyy konsernille, luokitellaan rahoitusleasing-sopimuksiksi. Tällöin hankittu omaisuuserä merkitään taseeseen vuokra-ajan alkamisajankohtana vuoratun hyödykkeen käypään arvoon tai sitä alempaan vähimmäisvuokrien nykyarvoon. Vastaava velka merkitään taseeseen muihin velkoihin. Rahoitusleasing-sopimuksella hankitusta hyödykkeestä tehdään poistot joko niiden taloudellisen vaikutusajan tai sitä lyhyemmän vuokra-ajan kuluessa. Maksettava leasing-vuokra jaetaan velan lyhennykseksi ja korkokuluksi. Korkokulu jaksotetaan vuokra-ajalle siten, että jäljellä olevalle velalle tulee kullakin kaudella samansuuruinen korkoprosentti.\nAtk-ohjelmistot 4 - 10 vuotta\nMuut aineettomat hyödykkeet 3 - 10 vuotta\nSijoituskiinteistöjä pidetään vuokratuottojen saamiseksi ja omaisuuden arvonnoususta hyötymiseksi. Sijoituskiinteistöt arvostetaan hankintamenomallia käyttäen kuten omassa käytössä olevat kiinteistötkin. Samoin niiden poistoajat ja -menetelmät sekä arvonalentumistappioiden kirjausperusteet ovat samat kuin vastaavien omassa käytössä olevien kiinteistöjen. Omistusyhteisösegmentin erään sijoitukset osakkuusyrityksissä yhdistellyt osakkuusyhtiö Nordean sijoitusomaisuuskiinteistöt arvostetaan käypään arvoon.\nVakuutusmaksuvastuu lasketaan pääsääntöisestiaikaperusteisesti ns. pro rata temporis -periaatteen pohjalta. Vakuutusmaksuvastuun riittävyys testataan laskemalla vakuutusmaksuvastuun lisävastuu yhtiöittäin kullekin liiketoiminta-alueelle ja vakuutusluokalle. Mahdollinen havaittu riittämättömyys vakuutusmaksuvastuussa korjataan kirjaamalla siirtovastuun täydennys.\nVakuutusvelan diskonttauksessa käytetty korko on enintään kunkin maan viranomaisen hyväksymän enimmäiskoron suuruinen. Ensivakuutuksen maksuperusteissa käytetty laskuperustekorko ts. sopimuksille alkamishetkellä taattu vähimmäistuottotakuu vaihtelee vakuutusten alkamisajankohdan perusteella nollasta 4,5 prosenttiin. Vakuutusvelkaa diskontattaessa on käytetty samaa tai alempaa korkoa kuin maksua laskettaessa. Suurin osa Mandatum Lifen harkinnanvaraiseen voitonjakoon oikeutettujen sopimusten ansaittujen etujen vakuutusvelasta on diskontattu 3,5 prosentilla, joka on myös korkein käytetty diskonttauskorko. Lisäksi vuodeksi 2014 Mandatum Life on alentanut enimmäiskoroksi 2,25 prosenttia ja vuodeksi 2015 2,75 prosenttia.\nVakuutusvelan diskonttauskoron ja 4,5 prosentin vähimmäistuottotakuun eron takia vakuutusvelkaan on lisätty laskuperustekoron täydennysvastuuta. Tytäryhtiössä Mandatum Life Insurance Baltic SE diskonttauskorko vaihtelee maittain välillä 2,0–4,0 prosenttia ja vähimmäistuottotakuun keskiarvo välillä 2,0–4,0 prosenttia.\nKuolevuusoletuksilla on olennainen vaikutus vakuutusvelan määrään erityisesti ryhmäeläkevakuutuksessa, jonka vastuu muodostaa noin 32 prosenttia kotimaisen henkivakuutusyhtiön vakuutusvelasta. Ryhmäeläkkeen vakuutusvelan laskennassa käytetään ns. kohorttikuolevuusmallia, joka huomioi vakuutetun iän ja sukupuolen lisäksi myös syntymävuoden. Kohorttikuolevuus olettaa elinajan odotteen kasvavan yhdellä vuodella kymmenen vuoden aikavälillä.\nMandatum Lifen tavoitteena on antaa pitkällä aikavälillä voitonjakoon oikeutetuille vakuutussäästöille ennen kuluja ja veroja kokonaishyvitys, joka olisi vähintään kunakin hetkenä matalariskisimpinä pidettävien pitkien korkosijoitusten korkotason mukainen. Tämän hetken tulkinnan mukaisesti Saksan valtion joukkovelkakirjalainat olisivat lähimpänä riskitöntä pitkää korkosijoitusta. Toistaiseksi kuitenkin kokonaishyvityksen tavoitetasona on säästövakuutusten osalta 5 vuoden ja eläkevakuutusten osalta 10 vuoden Suomen valtion joukkovelkakirjalainan korkotasoa vastaava tuotto. Kokonaishyvitys muodostuu laskuperustekorosta ja vuosittain määrättävistä lisäeduista. Lisäetujen tasossa pyritään jatkuvuuteen. Yhtiön vakavaraisuusasema pyritään pitämään sellaisena, että se ei rajoita lisäetujen antamista vakuutuksenottajille eikä omistajille suunnattavaa voitonjakoa. Tarkemmin periaate on selitetty yhtiön internetsivuilla.\nKannustimien käypä arvo on määritetty Black-Scholes-hinnoittelumallin avulla. Markkinaperusteisen kannustinosan käyvässä arvossa on huomioitu hinnoittelumallilla ennakoitu toteuma palkkiona maksettavien kannusteyksiköiden määrästä. Ei-markkinaperusteisten ehtojen vaikutuksia ei sisällytetä kannustimen käypään arvoon, vaan ne otetaan huomioon niiden kannusteyksiköiden määrissä, joihin oletetaan syntyvän oikeus oikeuden syntymisajanjakson kuluessa. Tältä osin konserni päivittää oletuksen arvioidusta lopullisesta kannusteyksiköiden määrästä jokaisena väli- ja tilinpäätöspäivänä.\nVuoden 2014 alusta lähtien Suomen yhteisöverokanta laski 24,5 prosentista 20 prosenttiin. Tilikauden verotettava tulo on laskettu vielä 24,5 prosentin mukaan, mutta laskennallisten verojen laskemisessa on käytetty uutta alempaa prosenttia.\nSeuraavat julkistetut standardimuutokset ja uudistukset konserni ottaa käyttöön tilikaudella 2014.


Syyslomaviikko Hotelli Villassa 15.-22.10.2017 - sokoshotels.fi\nSyyslomaviikko Hotelli Villassa 15.-22.10.2017\nHintatiedot ja huonevaraukset tästä.\nSolo Sokos Hotel Torni Tampereen ravintolat palvelevat Original Sokos Hotel Villan asiakkaita. Tututustu Torni Tampereen ravintoloihin alla olevista linkeistä ja tee samalla pöytävaraus. Grill Itissä myös lastenlista.\nAlla vinkkimme Tamperelaisiin aktiviteetteihin!\nENNENNÄKEMÄTTÖMÄN POSITIIVIA KOKEMUKSIA JA AKTIIVISTA YHDESSÄ TEKEMISTÄ\nSisäkiipeilypuisto Irti Maasta sijaitsee aivan hotellin vieressä, Tullintorin kauppakeskuksessa. Varaa kiipeilyaikasi tästä.\nLASERSOTAA KESKELLÄ KAUPUNKIA\nMegazone on futuristinen sisäliikuntapeli,jota voit pelata aivan hotellin vieressä, Tullintorin kauppakeskuksessa. Varaa peliaikasi tästä.\nLAITA TAITOSI ÄÄRIMMÄISELLE KOETUKSELLE JA KOE AINUTLAATUINEN SEIKKAILU\nHaasta itsesi, perheesi tai ystäväsi ratkaisemaan nokkeluutta ja ketteryyttä vaativat sellien salat Prison Islandilla, joka sijaitsee Tullintorin kauppakeskuksessa, hotellin vieressä.\nKatso lisää tästä.\nSärkänniemessä vietetään koulujen syyslomaviikolla 14.-21.10.2017 klo 13 – 21. Karmivaa karnevaalia (maanantaina 16.10. pimeyden olennot huilivat ja puisto on suljettu). Osta tapahtuman sisäänpääsyliput ja rannekkeet edullisemmin ennakkoon Särkänniemen verkkokaupasta!\nSISÄAKTIVITEETTIPUISTO SUPERPARK SÄRKÄNNIEMI\nSuperPark Särkänniemi on koko perheen liikunnallinen sisäaktiviteettipuisto. Tampereella Särkänniemessä sijaitsevasta SuperParkista löydät hauskimmat huvit ja liikuttavimmat elämykset – ympäri vuoden ja säällä kuin säällä. Superparkin lippuja myynnissä hotellin vastaanotossa 17€ / kpl.\nKävelymatkan päässä hotellista sijaitsee kesäkuussa avattu muumimuseo , joka on visuaalisesti kaunis elämys niin aikuisille kuin lapsillekin.\nKysy lisää vastaanotostamme, Tampere on täynnä mahdollisuuksia ja kerromme niistä mielellämme lisää.


Aateli Race | Rossignol Duell Finland\nAvainsana-arkisto: Aateli Race\nKuvasatoa Vuokatin Aateli Race 2013\nJulkaistu 27.6.2013 , julkaissut SkiGo Team\nKategoriat: Kesäharjoittelu , Kisakuulumisia | Avainsanat: Aateli Race , Vuokatti\nVuokatti Aateli Race 2013\nJulkaistu 26.6.2013 , julkaissut SkiGo Team\nVuokatti Aateli Racen tämän vuoden naisten kisan voittajaksi urakoi Aino-Kaisa Saarinen.\nSaarisen Aateli Race voitto oli kuudes. Toiseksi tuli Kerttu Niskanen, kolmanneksi Krista Lähteenmäki ja neljäs oli Laura Ahervo. Kisa oli tasainen ja senkin takia mielenkiintoinen seurattava yleisölle.\nKerttu Niskanen, Aino-Kaisa Saarinen ja Krista Lähteenmäki.\nMaaliin rutistaa Janne Mononen ja Ari Luusua.\nAateli Racen Marsalkan sauvan haki kotiin jälleen tänä vuonna Iivo Niskanen.\nRossignol Racing Team otti siis tänään kaksoisvoiton kun Ari Luusua tuli toiselle sijalle. Seuraa pojat saivat Sami Jauhojärvestä joka tuli kolmannelle sijalle.\nJanne Mononen täydensi hienosti Rossignol Racing Teamin päivän ollen viidentenä!\nVuokatti Aateli Race maastojuoksu\nAino-Kaisa Saarinen joukon kärjessä.\nHelle jatkui tänään Vuokatin Aateli Racen toisena kilpailupäivänä. Päivä aloitettiin naisten maastojuoksulla ja voittajana maalilinjan ylitti Aino-Kaisa Saarinen. Toisena Krista Lähteenmäki, kolmantena Kerttu Niskanen ja neljäntenä Laura Ahervo.\nLämpötila nousi kohti hellelukemia jo aamupäivästä ja baana pöllysi antaen lisähaastetta kisaan.\nMiesten kisan kärkipaikkaa piti Iivo Niskanen ja tuli myös ensimmäisenä yli maalilinjan.\nNäin ollen Iivo pääsi lähtemään huomattavan etumatkan turvin viimeiselle taipaleelle kohti Vuokatinvaaran huippua.\nVuokatti Aateli Race prologi\nJulkaistu 25.6.2013 , julkaissut SkiGo Team\nAino-Kaisa Saarinen ja Laura Ahervo taistelevat kohti vaaran huippua.\nTänään käynnistyi Vuokatin Aateli Race tuttuun tapaan prologilla eli nousu Vuokatinvaaran laelle. Päivän kisan teki vielä astetta kovemmaksi hellesää.\nHellesää oli koitua myös Iivo Niskasen kohtaloksi sillä eilinen auringonpistos vaivasi vielä tänäänkin. Niinpä prologin voitto tuli yllätyksenä olon ollessa heikko vielä aamupäivällä.\nToiseksi sijoittui Ville Nousiainen ainoastaan 2,6 sekuntia jäljessä. Kolmanneksi sauvoi Venäjän maajoukkueen Nikita Kriukov.\nNaisten kisan voitti Krista Lähteenmäki, toiseksi tuli Aino-Kaisa Saarinen, kolmanneksi Riitta-Liisa Roponen ja neljännelle sijalle tuli Laura Ahervo.\nKaikki neljä muutaman sekunnin sisällä.\nKaikki tulokset Hevoskuurin sivuilta.\nVille Nousiainen, Iivo Niskanen ja Nikita Kriukov.\nNikita Kriukov in action.


OSTOLAKOSSA: syyskuu 2011\nBlogissani on jo pariin otteeseen ollut puhetta Maybellinen uudehkosta MNY-sarjasta, joka on täynnä edullista, alle viiden euron hintaista värikosmetiikkaa.Testasin jo aiemmin sarjan poskipunia ja pidin niiden laadusta kovasti, joten uskaltauduin kokeilemaan myös sarjan tuotetta nimeltä My Balm.Kahden euron hinta ja herkullisen näköinen sävy houkutteli, mutta pari juttua kuitenkin ärsytti minua hieman.Ensinnäkin mikä hemmetin My Balm? Toki tuotteen nimi jo kertoo, että kyseessä on ilmeisesti hoitava huulirasva, mutta teksti "my balm" on ainoa info, jota saan tuotteesta irti. Sarjan nettisivutkaan eivät kerro tuotteesta mitään muuta kuin nimen lisäksi sen, että sitä on saatavilla neljässä eri sävyssä.Yleensä ratkaisen tiedon puutteen kurkistamalla itse tuotteen INCI-luettelon läpi. Ja siitä päästäänkin onglemaan numero kaksi. Tuotteessa kun ei ole INCI-luetteloa.Lain mukaan lista tuotteen aineosista pitäisi olla kuluttajien saatavilla. Jos niitä ei syystä tai toisesta voida painaa pakkaukseen, pitäisi niiden löytyä myyntipisteestä helposti. Esimerkiksi Rimmelin tuotteisiin ei yleensä ole painettu niiden aineosia, mutta telineiden yhteydestä voi myymälöissä löytää aineosakortit, joissa tuotteet on esitelty. Tämäkin tosin vain hyvissä myymälöissä, joiden henkilökuntaa (tai sarjan edustajia) on kiinnostanut huolehtia asiasta. (Rimmelin tuotedisplayhin on yleensä muuten painettu siinä esillä olevien tuotteiden INCI-listat, mistä tulee iso plussa minulta. Palataan muutenkin Rimmelin INCI-juttuihin huomenna vähän!) Itse en nähnyt MNY:n telineen yhteydessä minkäänlaista aineosalettelon tapaistakaan printtiä.Ja kun nyt valittamisen makuun pääsin, niin sanonpahan vielä, että sävyn merkitsemiseen olisi voit panostaa edes hieman enemmän. Pelkät epämääräiset numerokoodit ovat mielestäni muutenkin kauheita (164, 192, 632 jne. ilman mitään kuluttajalle selkeästi akenevaa logiikkaa). Eikö 1, 2, 3 ja 4 riittäisi? Tai edes nimet sävyillä, olivat ne sitten pink, coral ja red edes? Hetken sain nimittäin hakea, ennen kuin pääsin varmuuteen, että juuri tämä 265-printti on se kaipaamani sävynumero.MNY:n sävyillä on kuitenkin selkeä loogisuus, jos asiaan perehtyy, mutta se ei vaan aukene kuluttajalle ilman ohjeita. Sarjan nettisivuilta voi salapoliisityönä selvittää, että sävyjen jako menee näin100-alkuiset: Baby & Lights200-alkuiset: Pinks300-alkuiset: Coral and reds400-alkuiset: Browns500-alkuiset: Plums and purples600-alkuiset: Blues, greys and blacks700-alkuiset: Yellows and greensJos sarja on kehittänyt jonkun loogisen systeemin, miksei sitä tuoda selkeämmin käyttäjien tietoisuuteen? Ensimmäisiä meikkejään myymälässä valikoiva teini olisi taatusti enemmän kuin helpottnut, kun häntä opastettaisiin, että 500-alkuisten luomivärien kanssa 500-alkuiset huulimeikit ovat turvallinen vaihtoehto!Jos nyt päästään kuitenkin sen ulkopuolelle, ettei kuluttajalle välttämättä ole täysin selvää, mikä tuote on, mitä se tekee tai mitä se sisältää ja onko hänen hyllystä nappaamansa tuote edes varmasti se sama sävy, kuin mitä hän testeristä kokeili ja oletetaan tämän vaan olevan hoitava, hieman sävyä ja hohdetta antava huulirasvamainen tuote, voidaan tarkastella sen toimivuutta sen oletetussa roolissa.Minun negatiivisuuteni nimittäin loppuu tähän.Kuivahkot huulet ilman My Balmia ja My Balmin kanssa.My Balm on koostumukseltaan mukavan pehmeästi levittyvä ja tosiaan aivan huulirasvamaisen kostettavan tuntuinen tuote, jossa on kaikki kohdallaan. Sävy 265 antaa juuri mukavasti kevyttä sävyä täytelöittäen huulia pitäen ne samalla myös pehmeinä.Toisin kuin monien shimmeristen huulirasvojen kanssa käy, ei tämän shimmerinen pinta tuntunut vain jäävän kuivankarheaksi kerrokseksi hulien pinnalle vaan tämä ikäänkuin suli huulille, kuten koostumukseltaan täydelliset huulipunat ja -rasvatkin minusta tekevät.Kahden euron hinta ja tällainen koostumus ovat mielestäni todella hyvä selitys sille, miksi näiden hyllyt ovat ammottaneet usein tyhjyyttään niiden ohi kävellessäni.Tätä voin todellakin suositella kaikille hoitavaa ja kevyttä, lähinnä kevyttä hohdetta huulilleen toivovaa tuotetta hakeville.Oletteko kokeilleet tätä jo?\nOstin yhden aivan mielettömän ihanan näköisen Rimmelin kynsilakan:Lasting Finish -kynsilakka sävyssä 500 Disco Ball on aivan nimensä mukainen: hopeaglitterinen lakka, jonka seassa on sinisiä ja liloja glittereitä ja kun valo osuu tähän oikealla lailla, kimaltavat seassa punainen, vihreä ja kultainenkin. Minusta tämä vaan näyttää aivan mielettömän upealta!Nyt on enää vaan ongelmana se, etten oikein keksi, minkä kanssa tällainen hilelakka näyttäisi kivalta. Lakka on laadultaan läpikuultava ja vaikka hileitä onkin melko paljon, ei niitä silti ihan mielettömästi tule.Olisiko teillä ideoita yhdistelyyn?Ja kun nyt Rimmelistä puhutaan, niin tiesittekö muuten, kuinka vanha merkki Rimmel on? Minulla ainakaan ei ollut aavistustakaan, että kyseessä on yli 170 vuotta sitten perustettu merkki!Rimmelin nettisivuja selaillessani tein muuten aivan mielettömän löydön, joka nosti arvostustani sarjaa kohtaa huimasti. Rimmelin nettisivuilta voi nimittäin ladata Rimmelin tuotteiden INCI-listat yhtenä tiedostona! Eikä siinä vielä kaikki, sillä kun noita alkaa tutkimaan huomaa, että INCI-listojen yhteydessäon aina päiväykset, jotka kertovat, koska tuotteen INCI on päivätty. Parasta on itseasiassa se, että jos tuotteen koostumusta on uudistettu, näkyy tuolla vielä vanhankin koostumuksen INCI-lista! Tuotteita voi siis verrata keskenäänkin.Mikä mieletön juttu! Kunpa vaan muutkin sarjat ymmärtäisivät alkaa toimimaan samalla lailla ja tekemään palveluksen kuluttajille. Tuo ei ole keneltäkään pois, päin vastoin.Näiden muutaman pienen jutun myötä arvostukseni Rimmeliä kohtaan tosiaankin kohosi (eikä pahaa tehnyt se vähän aikaa sitten toteutettu Vinyl Max -huulikiiltokokeilukaan). Pitänee oikeasti alkaa tutkimaan sarjaa enemmänkin sillä silmällä!Mitä mieltä te olette Rimmelistä?\nNyt olisi jaossa yksi WTF-palkinto.Moni nettiä aktiivisesti käyttävä ja/tai teinislangia ymmärtävä tunteekin varmasti lyhenteen WTF, jonka suoraa merkitystä en lähde tänne kirjoittelemaan, mutta jonka käännän teille nätisti Mitä hittoa -kysymykseksi ja palkinnon Mitä hittoa -palkinnoksi.Ostin edellisellä Englannin visiitilläni TRESemmen Instansfresh-linjan Waterless Foam Shampoon, joka väittää poistavansa hiusten tyvestä öljyisyyttä ja kosteuttavansa pituuksia. Tuote lupaa poistaa rasvaisuuden, epäpuhtaudet sekä epämiellyttävät hajut hiuspohjasta ja olinkin aivan innoissani päästessäni kokeilemaan minulle ihan uuden tyyppistä "kuivashampoota".Heti alkuun kerrotakoon, ettei vaahdosta muuten sitten millään saa kuivaa. Tämä on siis tietysti märkää, kun tätä pumppaa pullosta ulos ja hieroo päänahkaan. Kahdesta kolmeen pumppausta on tarpeeksi keskipitkään tukkaan ja jos tätä levittää liikaa, on tulos vain pahempi.Mutta toisaalta minusta on aivan sama, mitä tällä tekee ja paljonko (tai vähänkö) tätä laittaa, sillä tämän aikaansaama lopputulos on lähtökohtaisestikin tukassani jo yhtä tyhjän kanssa.Koko tuotteessahan ei siis ylipäätänsäkään ole mitään rasvaa selkeästi imevää eli ei ole ihmekään, ettei tämä siis tee tukasta rasvatonta.Tuotetta siis pumpataan pari pumppausta käsille, hierotaan vaahto hiusten tyveen ja pituuksiin ja vaihtoehtoisesti hangataan tukka pyyhkeellä kuivaksi tai föönataan ilmavaksi.On aivan sama miten homman teen, jää päänahkani silti tämän jäljiltä alkuperäistä likaisemmaksi ja rasvaisemmaksi. Tukka ei näytä puhtaalta tai ilmavalta vaan puhtaasti entistäkin likaisemmalta. Pyyhkellä hangattuna efekti on aivan sama oli mukana sitten tämä aine tai ei ja föönin kanssa vaikutus ei ollut edes sellainen, kuin miedolla muotoiluvaahdolla voisi föönin kanssa saada aikaan likaisessa tukassa.Tämä on siis minun mielestäni todella yhdentekevä ja turha tuote siinä tarkoituksessa, johon tämä on suunniteltu. Olkoonkin vaan erityisesti kuivalle tukalle tarkoitettu tuote, mutta kuivan tukan rasvaista tyveä tämäkin on tarkoitettu puhdistamaan.Kiharan tukan virkistäjänä tämä voisikin sitten ehkä jo toimia, mutta ehkä se kannattaisi mainita siinätapauksessa pakkauksessa selkeämmin.Niin tai näin, mutta WTF Award luovutetaan ehdottomasti tälle tuotteelle. Luojalle kiitos, ettei tätä käsittääkseni myydä Suomessa eikä toivottavasti tulla myymäänkään. (Palaan siihen Suomessakin myytävään "oikeaan" kuivashampooseen toiste.)Tässä vielä taustamusiikkia WTF-gaalaan:Onko joku muu sattunut kokeilemaan tätä tai tämän tyyppistä "kuivashampoota"?\nTukkani latvaosa kaipaisi pientä trimmausta ja tukkani onkin tällä hetkellä aina pesun jälkeen melkoinen pörrö varsinkin juuri nimenomaan niistä latvoista.Englannissa käydessäni minut valtasi tietysti hiustensuoristusbuumi. On ihailtavaa, kuinka moisen sateiden täyttämän saaren naispuoliset asukkaat (ja trenditietoisimmat kaksilahkeisetkin) jaksavat panostaa tukkansa suoristamiseen ja suorana pitämiseen -minusta kun ei moiseen olisi. Mutta eihän niitä piikkisuoria ja kiiltäviä kutreja voinut kuin ihaillen katsella!Suoristan hiukseni rakkaalla GHD:lläni milloin minkäkin tökötin avulla. Uusin tököttilöytöni suoristuksen avuksi oli kuitenkin tällainen:John Friedan Frizz Ease -linjan 3-day straight lupaa nimensä mukaisesti kiharillekin hiuksille kolme päivää kestävän suoristuksen.Oma tukkani ei ole kihara eikä oikeastaan taipuisa, vaan ainoastaan väärään suuntaan taipuva (vaikka jo kaksi kampaajaani onkin kertonut minulle, että tukkani on oikeasti kihara, mutta en vain näe sitä...) ja arvelin tuotteen tehojen riittävän minulle hyvin.Toisin kuin tavallista suoristusradan kanssa käytettävää tuotetta, ei tätä suihkita kuivaan tukkaan vaan nimenomaan kosteaan tukkaan pesun jälkeen.Tuotteen sisältämä kuulemma lämmöstä aktivoituva keratiiniproteiini auttaa hiusten suoristuksessa ja tukka pysyy pitkään sileänä, kiiltävänä ja suorana.Hiukset föönataan pesun jälkeen kuiviksi (en lähtenyt kyseenalaistamaan, kuinka välttämätöntä tämä on, sillä föönaan nykyään lähes poikkeuksetta tukkani aina kuivaksi), jonka jälkeen ne osio kerrallaan käsitellään suoristusraudoilla.Ja katsokaa, mitä tapahtui!Tukastani tuli ihanan suora......sileä......kiiltävä......ja aivan ihanan pehmeän tuntuinen!Pesen hiukseni joka toinen päivä, joten kolmen päivän sileydestä en osaa sanoa mitään, mutta omassa tukassani sileys pysyi ainakin ne kaksi päivää. Tukka kesti hyvin jopa pienen sateeseenkin joutumisen.Ostin oman kappaleeni Sokokselta hintaan 10,50 euroa.Minä rakastuin tähän tuotteeseen ja suosittelen sitä ehdottomasti muillekin! En tiedä, kuinka voimakasta taipuisuutta ja kiharuutta tämä kykenee suorana pitämään, mutta jos jollakin muulla on kokemuksia, olen enemmän kuin iloinen, jos jaatte ne kanssani.Onko joku muu löytänyt tämän tuotteen jo?(Toki iki-ihana GHD:nikin teki hommassa oman osansa, mutta ilman John Friedan ihmeaineitta lopputulos ei todellakaan olisi ollut samanlainen tai yhtä kestävä.)\n"Tiesin kyllä, että se on suuri, mutta kun vetäisin sen esiin, en ollut uskoa silmiäni. Luoja, en ollut koskaan nähnyt kellään niin isoa!"Ei, en ole vaihtanut seksinovellien puolelle eikä äskeinen ollut lainaus Reginasta vaan suora lainaus minun ajatuksistani eräältä päivältä, kun tepastelin Sokoksen kosmetiikkaosastolla.Silmiini sattui nimittäin tämä:Rimmelin uusi Vinyl Max One Stoke Maxi Shine Lipgloss on melko kookkaassa ulkokuoressa oleva huulikiilto, jonka koko komeus paljastuu kuitenkin vasta siinä vaiheessa, kun kiillon avaa ja applikaattorin vetäisee esiin.No eihän tuo nyt mikään iso ole, sanotte te.Ai ei vai? Katsotaanpas sitä eri tavalla.Vasemmalta myötäpäivään lueteltuna: Rimmel Vinyl Max, Loreal Glam shine, Lumene Wild Rose ja Natural Code Smile Booster.Tässä vielä Rimmel ja Lumenen vierekkäin. Millaiselta rääpäleeltä Lumene näyttääkään!Omat huulenikaan eivät ole ihan pienimmästä päästä ja katsokaapas, miltä se niiden rinnalla näyttää:Tämä ei ole kuvakulmasta johtuva optinen harha, vaan applikaattori on oikeasti aivan huuliani vasten.Eli tämä on tosiaan ISO!Nyt seuraa se miestenkin paljon pohtima kysymys: Onko koolla väliä?Suuren applikaattorin ideana on tuotteen pitkän nimen mukaisesti se, ettei applikaattoria tarvitsisi pumppailla edestakaisin tuubissa ja homma sujuisi helposti yhdellä siveltimen vedolla (per huuli, siis, vaikka taitavimmille se riittääkin jo sekä ylä- että alahuulelle). Ja juuri niinhän se nyt tosiaankin sujuu.Minun huulilleni tämä oli kokonsa puolesta mainio. Applikaattorin yhdelle sivulle tuli yhdellä ulosvedolla aivan riittävästi tavaraa sekä ylä- että alahuulelle levitettäväksi, mutta voin toki kuvitella, että kiiltoa olisi ollut pienihuulisemmalle ihan liikaa.Oma kiiltoni on sävyä 101 Legend, joka on nätti nude sävy.Tämä näyttää pakkauksessa hieman enemmän lämpimältä sävyltä, mutta shiftaa kuitenkin niin kivasti vaaleanpunertavaan, että muuttuu huulilla hieman kylmemmän väriseksi. Toisaalta tässä on kuitenkin sekä kultaista että roosaa taittoa, joten uskoisinpa, että tämä voisi olla melkolailla hyvä sävy lähes jokaiselle nättiä nudesävyä hakevalle.Vinyl Max ei ole koostumukseltaan oikeastaan yhtään tahmea, siinä on mukava ja neutraali tuoksu, joka ei ota nenään yhtään ja tämä tuntuu vieläpä pysyvänkin huulilla hyvin. 8 ml sisältävällä tuotteella oli hintaa reilut kuusi euroa, eli hinta on oikein passeli suhteessa tämän laatuun.INCI-luetteloa tähän ei ole painettu, mutta voisin vaikka vannoa, että tämä sisältää pienen ripauksen metholia tai muuta vastaavaa ainetta, sillä huulilla tuntuu pienen pienen pieni hhhmmm... ei nyt kihelmöinti, mutta olisikohan viilennys se oikea sana? Tämä ei siis laita huulia nipistelemään huultenpullistajien tavoin, mutta jotain pientä tässä kyllä on.Tykästyin tähän kiiltoon ja varsinkin tähän sävyyn aivan älyttömästi! Suosittelen todellakin kurkistamaan tämän uutuuden, jos on tarvetta (tai muuten vaan ostamisen halua) nudelle, jokatilanteen huulikiillolle etkä omista kovin kapeita huulia.Onko joku muu kokeillut tätä ja innostunut tästä? Tai onko applikaattori osoittautunut jonkun käytössä epäkäytännölliseksi?\nKuten jo kesällä kertoilinkin, on L'oreal tuonut markkinoille Maybelinen oman pikkusiskosarjan, MNY:n.MNY:n tuotteiden ideana on halpuus ja värikkyys ja sarja sisältää nimenomaan värikosmetiikkaa (ei meikkipohjia) alle viiden euron myyntihintaan.Ostin itse ensimmäiset MNY:n tuotteeni Sokokselta vähän aikaa sitten. Sarjan 4,90 euron hintaiset poskipunat näyttivät niin houkuttelevilta, etten vaan millään voinut enää jättää niitä hyllyyn.Metallinhohtoiset poskipunat sävyissä 201 ja 301 kotiutuivat meikkipakkiini ja ovatkin olleet ahkerassa käytössä siitä lähtien.Persikkainen 301 on näistä kahdesta sävystä se hieman kevyempi.Persikkainen sävy taittaa kultaan ja tuo kasvoille juuri sopivasti sävyä ja heleyttä ilman, että lopputuloksesta tulisi liian voimakas.Tämä on melko helppo sävy ja sopii varmasti monelle lämpimän pohjasävyn omistaville.Toinen ostamani sävy oli tosiaan kylmempi pinkki sävy 201:Minusta tämä on aivan upea pinkin sävy!Pinkki, mutta samalla jotenkin ihanan pehmeä johtuen juuri sävyn hieman kultaan taittavasta metallisesta hehkusta.Sävyssä on paljon pigmenttiä, joten sen kanssa saa olla levittäessä varovainen, mutta kuten yllä näkyy, häipyy se myös shimmerisyytensä ansiosta kauniisti.Metalliseen taittavat poskipunat ovat ihania ja kauniita ja tekevät iholle kaunista heleyttä taittamansa valon avulla, mutta ne voivat myös olla petollisia, mikäli iho ei niiden käyttöalueelta ole hyvässä kunnossa. Poskilla olevat näpyt, ihon epätasaisuudet ja epäpuhtauksien aihettamat vanhat arvet ja röpelöisyydet korostuvat helposti metallinhohteisella tuotteella kuorrutettuina, joten mikäli poskiesi iho ei ole ongelmaton, suosittelen pysymään vähemmän metallinhohotoisissa tuotteissa.MNY:n poskipunien joukosta löytyy myös valkoinen ja beigekultainen sävy, jotka ovat omiaan korostustuotteiksi esimerkiksi kulmaluulle ja poskipäille käytettynä!Onko joku muu kokeillut MNY:n poskipunia? Lähettänyt\nOstin kokeiluun Lumene Natural Coden uuden Skin Perfector 2 in 1 Powder Makeupin, eli meikkipuuterin.Vaaleaihoisena ilahduin erityisesti siitä, että vaalein saatavilla sävy 10 Vanilla Cream on oikeasti vaalea ja omalle iholleni sopiva.Tuotteen koostumus on talkiton, mutta silti sen luvataan pitävän iho mattana. Matasta koostumuksesta huolimatta täysin puuterimaiseen tuotteeseen on silti saatu mukaan ihoa pehmentävää karitevoita sekä ihoa kosteuttavaa Caprylic/Capric Triglycerideä sekä hieman glyseriiniä.Kun tuotetta lähti levittämään iholle sen mukana tulleella napakalla ja tiiviillä sienellä, tuntui se aluksi hieman liian kuivalta. Kun vaihdoin levittämiseen tilalle lempparini eli samettisen pehmeän puuterivipan, alkoi homma toimia paremmin.Puuteri tuntui iholla ihanan ohuelta ja kevyeltä ja jätti ihon pinnan ihanan samettisen mattaisen tuntuiseksi.Puuterin peittävyys oli melko hyvä ja ainakin omaan makuuni täysin riittävä. Iho pysyi mattaisena melko hyvin, mutta kaipasi aina pientä kiillon poistoa välillä päivän aikana.Tykkäsin kovasti siitä, miltä tuote tuntui iholla. Tämä ei siis oikeastaan pahemmin tuntunut ja iho jäi mattaiseksi, mutta heleän näköiseksi tämän jäljiltä.Sanoisin tämän kuitenkin olevan ehdottomasti normaalista seka- ja rasvaisempi ihoisten juttu kuin kuivuuteen taipuvaisen ihon tuote, sillä niillä paikoilla, joilla ihollani on pientä kuivuutta, ei tämä puuterimaisena ja mattapintaisena tuotteena tietenkään levittynyt parhaalla mahdollisella tavalla.Minusta tämä on loistava tuote edulliseksi meikkipuuteriksi, mutta vaikka yleinen mielipiteeni on, ettei edullisen ja kalliin kosmetiikan välillä välttämättä ole eroa, on minun todettava, että meikkipohjissa tämä ei useinkaan kuitenkaan pidä paikkaansa ja että jos johonkin kannattaa pennosia satsata niin meikkipohjaan.Hyvä meikkipuuteri siis, mutta ei tämä voita millään esimerkiksi suosikkiani Cliniquen Almost Powder Makeupia.Natural Coden meikkipuuterilla on hintaa noin 10,90 euroa ja saatavilla on neljä eri sävyä.Onko joku muu jo ehtinyt kokeilla tämän uutuuden? Mitä olette tykänneet?\nIt ain’t easy walkin’ in stilettos but somebody go...


mennessä Poker Blog heinäkuu 12, 2010 Poker\nOlen ollut niin laskukauden tapahtumat. Kai sen kaikki stressi mutta koska tapoin minun bankroll PokerStars ja Party. Minulla oli tarpeeksi aikaa tehdä vihdoinkin, opiskelu pot limit omaha ja tuntuu olen täysin valmis pelata PLO: ta.\nJoten aion tehdä toinen pieni talletus Party tänään. Olen vain pelaamalla $0.02/$0.04 Pot-limit omaha-pelejä. Koska nämä panokset kusta we lähettää limit holdem-pöydissä ole riittävän tehdään tunnissa. PLO on the other hand its much more money per pot so the hourly profit is much better.\nAion myös soittaa PLO double up sit n Go. Koska tuplaus sitngos perusstrategia on säilyttää keskimääräinen stäkin ja antaa muiden lyödä itse sitngo. Olen melko varma, minun käteisellä vähintään 5 jotta 7 kaksinkertainen jopa sit n Go ulos joka 10 pelit.\nJakautuminen päivittäin PLO Pelikassanhallinta ja pelata.\nPLO-käteispeleissä: En todellakaan luota itse tehdä hyvin PLO-käteispeleissä vielä niin olen rajoittaa itse 2 buyins on $0.02/$0.04 taulukot sekä voittoa ja hävisi. Joko aion olla $2 ylös tai alas.\nPLO tuplata sitngos: Olen täysin luottaa itse olla varovainen näissä double up sit n Go. Pelaan 5 sitngos ja nähdä, mihin suuntaan olen menossa joka päivä. Jos voitan 3 yhteensä 5 Pelaan vähintään 20 sitngos ja jos häviän 3 yhteensä 5 Lopetan aivan.\nToivottavasti minun voittaa verokantaa pottiraja omaha on paljon parempi kuin minun win rate limit Hold'em ja minun downswings ovat paljon vähemmän potin rajoittaa omaha kuin limit Hold'em. Nähdään kaikki taulukot.


Keskustelu - Muinaisten kehittynyt tiede ja muita juttuja | Muut tiedeaiheet | Tiede\nMuinaisten kehittynyt tiede ja muita juttuja\nklo 1:49 | 6.9.2006\nAvaan tämän aiheen Aslakille, sillä hänellä tuntuu olevan aiheesta loputtomasti kerrottavaa eri aihealueilla ja eri säikeissä. Johdatukseksi aiheeseen pari lainausta Aslakilta. Toivon jatkokeskustelut aiheesta käytävän tässä säikeessä (ei ainakaan nykymalliin siellä sun täällä.)\nKetjusta TIEDE VS. USKONTO sivulta 2:\nPohdit, että uskontojen lähtökohtana on ikivanha tiede.\nKysyn, että oliko tämä tiede lähtökohtaisesti havainnointia maailmasta ja luonnonlaeista vai rakentuiko tämä tiede tarkemmalle ymmärrykselle sitä aiemmista uskonnollisista päätelmistä, jotka oletettavasti perustuivat siihen, että luonnon ilmiöitä ei tarpeeksi ymmärretty.\nMuinainen tiede oli pitemmälle kehittynyttä mitä saatamme edes aavistaa.\nLuullaan että vasta mejän aika on kaiken keksinyt.\nMutta toisin on asiat. Kreikkalaiset viisaat opiskelivat tieteitä ( siis oikeita tieteitä egyptiläisissä temppeleissä, etupäässä Saisin temppeleissä)\nEgyptissä. Sieltä Demokriittos toi tullessaan atomimallinsa, joka on varsin "moderni". Pythakoras toi matematiikkansa "opintomatkoiltaan" Intiaan.\nLukekaa mitä kreikkalaiset tiesivät ,mistä het saivat tietonsa.\nEteenne avautuu toisenlainen kuva historiasta.\nEmepht, ylin ensimmäinen prinsiippi, synnytti munan,( kuvaus ajasta ennen alkuräjähdystä)\njonka päällä se hautoi kyllästäen sen aineksen omalla elävöittävällä olemuksellaan, ja siinä oleva itu kehittyi; Ptah, aktiivinen luova voima, tuli esiin siitä ja alkoi työnsä.( Alkuräjähdys , kosmoksen synty) Panemalla liikkeelle voimat, jotka piilevät hänen hengityksestään eli tahdostaan syntyneen kosmisen aineen rajattomuudessa, tämä kosminen aine, astraalivalo, eetteri, tulisumu, prinsiippi - nimillä ei ole väliä - tämä luova voima, Ptah eli nykyajan filosofian mukaan evoluutiolaki muovasi auringot, tähdet ja kuut, asetti ne paikoilleen muuttumattomien harmonian lakien mukaisesti ja kansoitti ne "kaikenlaisilla elämän muodoilla ja laaduilla".\n( tämä poikkeaa raamatusta siinä että myönnetään elämälle mahollisuus muuallakin avaruuvessa ,mitä emme ole kyenneet toistaiseksi toteamaan, mutta toisaalta emme myöskään kykene elämän mahollisuutta muilla aurinkokuntamme ulkopuolisilla planetoilla kieltämään)\nOn helppo todistaa, että kosmogoniset legendat ympäri maailmaa pohjautuvat muinaisten ihmisten tuntemukseen niistä tieteistä, jotka nykyäänkin tukevat evoluutio-oppia. Lisätutkimus voi osoittaa, että he olivat paljon perehtyneempiä kuin me nykyään varsinaiseen evoluutioon; he ottivat huomioon sekä fyysisen että henkisen puolen. Evoluutio oli muinaisaikojen filosofeille yleispätevä väittämä, oppi, joka sisälsi itseensä kaiken ja kumoamaton luonnonlaki; nykyajan evoluutio-opin kannattajat pystyvät esittämään meille pelkkiä spekulaatioita ja osittaisia melkein negatiivisia väittämiä. Nykyajan viisauden edustajien on turha lopettaa keskustelu asiasta ja uskotella, että ongelma on ratkaistu pelkästään sillä, että Mooseksen kirjan hämärät lauseet eivät sovi yhteen "eksaktin tieteen" tarkkojen selitysten kanssa.\nNiinkuin näilläki sivustoilla on keskitytty herjaamaan raamattua ,ja sen\nkuollutta kirjaimellista ilmoitusta.\nRaamattu ei ole mikään selväsanainen kirjaimellisesti otettava kirja.\nMaimonideen ohella muutkin juutalaiset auktoriteetit ovat myöntäneet, että Raamattuun sisältyvät kirjoitukset ovat allegorioita. Esimerkiksi Josefus mainitsee Mooseksen "filosofoineen" (puhuneen vertauskuvallisesti) kirjoittaessaan Ensimmäistä Mooseksen kirjaa. Koska tiede laiminlyö Raamatun todellisen merkityksen selvittämisen ja täten antaa koko kristikunnan uskoa yhä edelleen juutalaisen teologian kirjaimelliseen tulkintaan, se kaikessa hiljaisuudessa on liitossa fanaattisen papiston kanssa. Sillä ei ole minkäänlaista oikeutta nauraa kirjoituksille, joita ei ikinä ole edes kirjoitettu siinä mielessä, että ne saisivat jonkin vieraan uskonnon käsissä tällaisen todella oudon tulkinnan. Murheellisin piirre kristikunnassa on, että heidän pyhimmät kirjoituksensa kääntyvät heitä vastaan.\nKukaan ei enää usko raamatun kuollutta sanaa.\nTästä syntyy ristiriita uskonnon ja tieteen välille.\nToellisuuvessa ristiriita on hyvinki keinotekonen, johtuen siittä että raamattu oli suunnattu suurille kansanjoukoille , pitämään näitten\nusein oikeutetut halut kurissa. Halut jotka kohistuivat valtaan ja myöskin taloutellishen puolhen.\nMutta se että uskontojen lähtökohtana olisi ollut eksakti, selvästi\nkokeellisuuteen perustuva tiede on monille uskonnon tutkijoille itsestään selvyys. Mutta nykyisen kulttuurimme on vaikeata myöntää, emme ole ensimmäinen kehittynyt ihmisrotu tällä pallolla.\nMeitä ennen on ollut ihmisiä, jotka ovat kyenneet tekemään ympäristöstämme samoja johtopäätöksiä kuin mihin met olemme tulleet.\nSelvimpinä merkkeinä tästä pijän muinaisten ihmisten korkeaa tietoa matematiikasta. Mihin helvethin kivikauven asukas olisi tarvinnut korkeampaa matematiikkaa yhtälöineen ?\nTai miten niissä oletetuissa olosuhteissa matematiikka olisi kehittynyt ?\nSillä ymmärtääkseni matematiikan kehittyminen vaatii aina järjestyneen\nyhteiskunnan syntyäkseen. Kreikkalaiset eivät keksineet korkeampaa matematiikkaa, sen alkukoti on muinainen Intia sieltä Pythakoras sen meille toi.\nDemokriittoksen kautta saatua tietoa atomeista.\nMiten kiviä kalskuttelevat muinaisegyptiläiset olisivat päässeet aineen rakenteesta selville. Pyramiidien rakentajat tuskin tarvitsivat syvemmälle menevää tietoa , aineen rakenteesta, tai sitten emme ole ollenkhan ymmärtänhet miten pyramidit tehtiin.\nMyöskin sitä että muinaisina aikoina tunnettiin sähkö, ainakin joissakin muodoissa. Mihin kivikauven ihminen tarvitsi sähköä ?\nVäitän että aina on ollut olemassa suhteellisen korkealle kehittyneitä kulttureja, joitten parissa on ollut asialliseen tutkimukseen perustuvaa tiedettä. Osa korkeampaa osa matalampaa tasoltaan.\nSamaan aikaan on muualla saattanut ( ja onkin ) vallinnut kivikausi.\nKuten mejänki aikana , met tutkimme avaruutta lennämme siellä\ntunnemme atomien salat suhteellisen hyvin.\nMutta Borneon viidakoissa ei taijeta tuntea atomeja, ekä monikaan Afriikan heimo pystyisi edes lentokonetta valmistamaan , vaikka\nraaka-aineet heille toimittasimmekin.\nUskoakseni näin on ollut kymmeniä tuhansia vuosia. On ollut korkeakulttureita ,jotka ovat saavuttaneet hämmästyttävän tietämyksen\ntason, samaan aikaan muualla on eletty kivikautisessa keräilytalouvessa.\nMitä kauemmas historian hämärään menemme tutkimuksissamme , sitä hämmästyttävämpiä löytöjä teemme.\nVaikka emme nyt kaikkea saatakhan ihan Wikkipediasta tarkistaa,\nmutta muinaiset kirjat kertovat ihmeellisistä asioista.\nMahabharadassa kerrotaan aseista joitten voimasta kaupunki hajosi kivikasoiksi, elefantit kärventyivät pystyyn kuoliaiksi kymmenien kilometrien päässä. Ihmisillekkin tuli oireita märkiviä paiseita, hiukset lähtivät päästä useat saivat palovammoja , puutkin hiiltyivät kaukana aseen käyttökohteesta. Elikkä asioita jokka tulivat meille tutuiksi Hiroshimasta ja Nagasakista.\nJos oletetaan että nykytulkinta historiastamme on oikea, niin miten helvetissä kivikautinen kirjailija on pystynyt asiallisesti kuvaamaan atomipommin vaikutuksia ?\nOn monia muitakin asioita jokka osoittavat selvästi ,että olemme\nvähätelleet muinaisen ihmiskunnan tietotasoa.\nMayojen kalenteri osoittaa , että muinaisuudessa seurattiin tähtitaivaan\nilmiöitä varsin tarkasti. Ilman kelloja tai muita ajanottovälineitä pystyttiin luomaan kalenteri jopa nykyistäkin kalenteria tarkempi, pitkillä ajanjaksoilla. Miten se olisi muka mahollista ilman tosi pitkää tähtitaivaan seuraamista ?\nMayat tunsivat muuten maan pressessoinninkin, joka on ajanjaksoltaan\nnoin 25000 vuotta. Tässä ajassa maa pyörii akselinsa ympäri 9 miljoonaa kertaa. Niin että jos nyt ajatellaan senaikaista tiedettä nykysten kriteerien valossa niin, Mayojen olisi pitänyt seurata tähtitaivaan liikkeitä vähintäinkin tuon 25000 vuotta, saadakseen selville kuinka kauon maalla menee yhteen pressession aiheuttamaan heilahdukseen.\nElikkä tässä tapauksessa kierrokseen jonka oletettu napalinjan jatke tekee tähtitaivaalla.\nJos emme halua "myöntää Mayoille niin pitkää ikää" , niin mikä on selitys olemassa olevalle Mayakalenterille ?\nToinen mahdollisuus on että Mayat perivät tietonsa heitä edeltäneiltä kulttuureilta. Mutta se vain siirtää ongelman kauemmaksi menneisyyteen, yhä syvemmälle kivikauteen. Mutta varmasti näillekkin ongelmille on olemassa ratkaisunsa, se saattaa löytyä muinaisesta tieteestä joka olikin oletettua edistyneempää.\nJos luetteloihan kaikki mitä muinaiset ihmiset eliympäristöstään tiesivät,\nniin on hankala selittää tätä tievon määrää ilman tiedettä, joka on vähintäinkin mejän 1800 luvun tieteen tasolla.\nja tuore viesti ketjusta Kysymyksiä, joita kretiinit eivät "huomaa", sivulta 12:\nNo jopa Aku -Ankkaki alko " vääkkymhän " vastoin parempaa tietoa.\n>Senku alat selittelemhän:\nmiten ja mistä muinaiset tiiethin maan pallomaisen muovon ??\nTämä maan muoto on ollut tunnetua jo ainaki 5000 vuotta, mutta luulisin paljon enemmänki.\nMiten muinaiset osasivat ajatelle maan olleen joskus muodossa jossa se ei ollut kiinteä ? Vaan jopa ihan oikhein osasivat " kuvitelle maan olleen Avaruuden pölystä vähitellen kiinteytyneen planeetan?"\nMiten ja mistä uskoisit nuin 5000-7000 vuotta sitten tulleen ihmisille tiedon että maa kiertää aurinkoa ?? (Sillä tehtyään "sellaista mitä sen ei pitäisi tehdä", Anaahita (Anaitis tai Nana, perisialaisten Venus), joka edustaa legendassa maapalloamme, tuomitaan kiertämään aurinkoa.)\nNäihin kun vastaat oikein voihan alkaa keskustelemhan , onko kaikki maailman myytit silkaa roskaa ja paskaa. Osa myyteistä kun on\ntodistettu paikkansa pitäviksi . Kuten myytit Troijasta esimerkiksi.\nVai minkälaisen todisthen oikeasthan vaajittas , jotta tunnustettaisiin\nettä joskus on ihmiskuinta kohonnut tasolle jolle met olemme vasta nyt päässeet. Ihmiskunta on tuhonnut itsensä ja luonnon itsensä lainomaisen\nkontrollin mukhan tullee tuhoamhan itsensä, kunnes kehittää kultuurin ja yhteiskunnan jossa oikeat ihmisarvot ovat kunniassaan.\nKukaan ei riistä muita ei sorra heikompiaan, vasta semmoisella ihmiskunnalla on mahollisuus kehittyä ohi tästä "pullonkaulasta" johon\nedeltäjämme sortuivat, jättäen loistavasta muinaisuudestaan vain "myytit jäljelle".\nMe emme edes usko niitä vaikka ne kuinka hyvin meille perusteltaisiin, niimpä olemme tuomittuja sortumaan samaan ahtaaseen pullonkaulaan.\nEmme nykyisellä epäuskoisuudellamme voi läpäissä meille asetettuja ehtoja, ehtoja joita ei mikään jumala asettanut vaan yksinkertainen evoluution laki. Seisomme tuntemattomien esteitten edessä atomipommeinemme, toinen toistamme tönien pommit herkässä kuin lännenmiehillä goltit.\nMuutamat ihmiset varoittavat, tässä on oltu ennenkin , muistakaa muinaiset myytit , ja paskat kohta paukkuu ja sienipilvet leviävät kaikkialle. Silloin kaikki on myöhäistä . ku paska on jo housuissa.\nJos joku ihmettelee, miksi avaan ketjun Aslakin puolesta, niin teen sen helpottaakseni näiden Aslakin mietteiden ruuhkaa mm. omissa ketjuissani, jotka eivät juurikaan ole käsitelleet ko. aihetta. Olen useampaan otteeseen kertonut Aslakille avaavani hänelle tällaisen ketjun, jos tarve näyttää edelleen vaativan, ja nyt sen sitten tein.\nJoten aiheesta kiinnostuneet, olkaapa hyvä.\nklo 2:18 | 6.9.2006\nAi että ihan "omistat" jotkut viestiketjut ??\nJa mie pölöjä ku olen luullu että non Tiede lehen omistamia , ko se\nTiedelehti ylläpittää tätä keskustelutouhua.\nEn mie ainakhan tästä internetistä omista ees yhtä pilkkua enkä pistettä.\nKiitän vain niitä , jokka meille tolloille antavat mahollisuuven purkaa suuria luuloja ittestämme näille sivuille.\nEnkä mie muuten muttako se pittää vähän välijä muistuttaa , että älkää te solvakko Raamattua älkääkkä muinasten tietoa , jos että kummastakhan mithän tiijjä.\nNiin että turha ketju , mutta johan tähän bittiavaruuthen" kettinkiä soppii".\nJaa että ihan minulle tämän aukaset , no kiitos ny vain .\nMutta pullo Nappolejoonia olis maistunu makeammalta.


Opi taloudesta/ Opettajille/ Tehtäviä maksamisesta ja sopimuksista\nHaluat ostaa kannettavan tietokoneen. Kannattaisiko ostos maksaa käteisellä vai luotolla? Mitä asioita maksutapaa valitessa kannattaa ottaa huomioon?\nKun avaa tiliä pankissa, on mahdollista saada käyttöön myös netissä käytettävät verkkopankkitunnukset, joiden avulla voi esimerkiksi maksaa laskuja tai tarkistaa tilitiedot pankin verkkopalvelussa.\nHuomaat maksukorttisi kadonneen. Tiedät, että on mahdollista, että joku toinen käyttää korttia väärin.\nTee tehtävät maksamisesta ja sopimuksista.\nMitkä seuraavista käteismaksamista koskevista väittämistä pitävät paikkansa?\nKäteisellä maksaessasi et jää velkaa myyjälle. Käteismaksaminen on aina turvallisempaa kuin luotolla maksaminen. Käteismaksamiseen ei liity velvollisuutta maksaa korkoa luotonantajalle. Käteismaksu ennen tuotteen toimitusta voi jossain tilanteessa olla riski.\nKäteisellä maksaessasi et jää velkaa myyjälle. Toisaalta silloin kun maksat tuotteen ennakkoon käteisellä ja tuote toimitetaan sinulle vasta myöhemmin, menetät sinulle kuluttajana kuuluvan oikeuden pidättyä maksusta, jos tuotteessa on virhe tai tuotteen toimitus viivästyy – taikka jos et saa tuotetta lainkaan. Selvitä ennen ostopäätöstä, voitko ostaa tuotteen jostain muualta paremmin ehdoin.\nMitkä seuraavista luotolla maksamista koskevista väittämistä pitävät paikkansa?\nLuottosopimus voi sitoa sinut pitkäksi aikaa. Sinun tulee olla vähintään 18-vuotias luottoa ottaaksesi. Luottosopimus sisältää samat riskit kuin käteismaksaminenkin. Luoton maksamatta jättäminen voi aiheuttaa maksuhäiriömerkinnän.\nAlaikäinen ei voi tehdä kulutusluottosopimusta eli luottoa voi saada vain 18 vuotta täyttänyt. Lue luottosopimus huolellisesti läpi – siitä selviävät muun muassa luoton takaisinmaksuvelvollisuudet sekä sinun ja luotonantajan oikeudet ja velvollisuudet. Säilytä luottosopimus vähintään sopimuksen voimassaolon ajan. Luoton takaisinmaksamisen laiminlyönti voi aiheuttaa maksuhäiriömerkinnän useaksi vuodeksi. Maksuhäiriömerkintä vaikeuttaa elämää monella tavalla: vuokra-asunnon saanti hankaloituu, et saa tehtyä osamaksusopimusta tai joudut maksamaan puhelinlaskusi ennakkoon. Harkitse siis luoton ottamista huolellisesti.\nLuottoon liittyy riski, että et kykenekään maksamaan luottoa takaisin. Luotolla ostettaessa kokonaishinta muodostuu yleensä suuremmaksi kuin käteisellä ostettaessa. Luottohinta sisältää mahdolliset perintäkulut maksuviivästystilanteissa. Luottoa ottamalla pystyt jaksottamaan ostokuluja pitemmälle ajalle.\nLuotto on velkaa eli lainassa olevaa rahaa, ja se pitää aina maksaa takaisin. Luoton hinta muodostuu paitsi lainattavasta summasta myös korosta ja muista luottoon liittyvistä kuluista (kuten perustamiskuluista ja käsittelymaksuista), eikä luotto siten ole ilmaista. Tarvitset myös säännöllisiä tuloja voidaksesi maksaa luoton takaisin. Yleensä luottoa lyhennetään kuukausittain. Voit myös harkita, kannattaisiko ensin säästää osa ostoksen hinnasta ja rahoittaa vain osa luotolla.\nVoiko alaikäinen saada omat verkkopankkitunnukset?\nEi. Kyllä, huoltajien suostumuksella. Kyllä, pankkineuvojan suostumuksella. Kyllä, kotitalousopettajan suostumuksella.\nPankki voi myöntää verkkopankkitunnukset alaikäiselle huoltajien suostumuksella. Verkkopankkitunnukset ovat henkilökohtaiset, eikä niitä saa luovuttaa kenellekään. Ennen kuin ryhdyt käyttämään verkkopankkia, perehdy pankin antamiin verkkopalvelua koskeviin sopimusehtoihin, tunnusten säilyttämistä koskeviin ohjeisiin ja erityisesti verkkopankin turvalliseen käyttöön.\nMiten verkkopankkitunnuksia (eli käyttäjätunnusta ja asiointitunnuksia) pitää säilyttää?\nKotona samassa paikassa, esimerkiksi kirjoituspöydän laatikossa, niin että ne löytyvät helposti. Lompakossa, jossa ne ovat aina kätevästi saatavilla. Huolellisesti, eikä kaikkia tunnuksia saa säilyttää samassa paikassa. Kotona lukitussa kassakaapissa.\nEri pankkien verkkopankkitunnukset ovat erilaisia. Yleensä ne kuitenkin muodostuvat käyttäjätunnuksesta, joka on pidempi numerosarja, ja siihen liittyvästä salasanalistasta (tai nykyään myös kännykässä toimivasta sovelluksesta). Olivatpa verkkopankkitunnukset millaisia tahansa, yhteistä niille kuitenkin on, että niiden huolellinen säilyttäminen on tärkeää! Yleisohje on, että käyttäjätunnusta ja salasanalistaa ei saa säilyttää samassa paikassa. Käyttäjätunnus kannattaa opetella ulkoa. Noudata huolellisesti pankkisi antamia ohjeita verkkopankkitunnusten säilyttämisestä. Jos joku ulkopuolinen saa verkkopankkitunnuksesi käsiinsä, tilisi voidaan tyhjentää. Pankki ei välttämättä korvaa menettämiäsi rahoja, jos et ole säilyttänyt tunnuksiasi huolellisesti pankin antamien ohjeiden mukaisesti. Jos verkkopankkitunnuksesi kuitenkin katoavat, ilmoita siitä heti pankkiisi!\nSaat sähköpostin, joka näyttää pankkisi lähettämältä. Viestissä kerrotaan, että verkkopankkipalvelusi on päättymässä ja että voit jatkaa palvelun käyttöä vain, jos klikkaat sähköpostissa olevaa linkkiä ja kirjaudut palveluun tätä kautta verkkopankkitunnuksillasi. Mitä teet?\nKlikkaat linkkiä ja toimit ohjeiden mukaan. Soitat kaverille ja kysyt neuvoa. Soitat pankin asiakaspalveluun tai sulkupalveluun ja suljet välittömästi verkkopankkitunnuksesi. Et klikkaa linkkiä vaan ilmoitat viestistä pankillesi ja poistat viestin koneeltasi.\nPankki ei koskaan lähetä sähköpostia kysyäkseen verkkopankkitunnuksiasi – ei myöskään poliisi tai muu viranomainen, joiden nimissä huijaussähköposteja on lähetetty. Älä siis vastaa tällaisiin viesteihin, äläkä klikkaa viestin linkkejä! Voit ilmoittaa sinulle saapuneesta huijausviestistä pankkiin. Poista viesti sähköpostistasi.\nMaksat laskuja verkkopankissa kirjaston tietokoneella. Miten toimit, kun lopetat asiointisi?\nSammutat näytön, kiität kirjastovirkailijaa ja lähdet kirjastoista iloisin mielin. Kirjaudut ulos verkkopankista ja tyhjennät käyttämäsi nettiselaimen välimuistin. Sammutat tietokoneen.\nVerkkopankkiasioinnin huolellinen lopettaminen sen jälkeen, kun on käyttänyt yhteiskäytössä olevaa tietokonetta, on erityisen tärkeää siksi, että näin estetään seuraavan käyttäjän mahdollisuus päästä käsiksi tietoihisi. Joskus nettiselain voi kysyä käyttäjätunnuksen tai salasanan tallentamista – tähän kysymykseen on yhteiskäytössä olevien tietokoneiden tapauksessa aina vastattava kielteisesti. Muista myös ottaa tunnuslukutaulukkosi ja muut paperisi mukaan, kun poistut koneen äärestä! Jos kirjaston tietokoneen käyttäminen askarruttaa, kysy kirjaston henkilökunnalta lisätietoja tietokoneen käyttämisestä ja tietoturvasta.\nOlet menossa ensimmäiseen kesätyöpaikkaasi ruokakaupan kassalle. Saat kolmen kuukauden ajan palkkaa ja tarvitset tilin, jolle palkka voidaan maksaa.\nVoiko alaikäinen itse avata tilin pankkiin?\nEi voi. Vain täysi-ikäinen eli 18-vuotias voi avata tilin. Tilin voi avata 15-vuotias itse tallettaakseen sille varat, jotka hän on omalla työllään hankkinut tai jotka hän on saanut lahjaksi. Tilin voi avata itse minkä ikäisenä tahansa. Tilin voi avata vain samaan pankkiin, jossa vanhemmilla on tili.\nAlaikäisen eli alle 18-vuotiaan raha-asioista päättävät pääasiassa hänen huoltajansa. 15 vuotta täyttänyt saa kuitenkin avata itsenäisesti tilin tallettaakseen omalla työllään hankkimansa tai esimerkiksi vanhemmiltaan lahjaksi saamansa varat.\nVoiko alaikäinen käyttää omaa tiliä?\nKyllä voi, eikä huoltajalla ole oikeutta saada tietoja alaikäisen tilistä. Ei voi, tiliä voi käyttää vasta täysi-ikäisenä. Kyllä voi, mutta huoltajalla on oikeus saada tietoja alaikäisen tilistä. Kyllä voi, mutta vain kerran kuukaudessa.\nMistä asioista tilisopimuksessa muun muassa sovitaan?\nTilin käyttämisestä. Tilillä olevalle rahalle maksettavasta korosta. Minimisummasta, joka käyttäjän on joka kuukausi nostettava tililtä. Tilisopimuksen irtisanomisajasta.\nMitkä seuraavista kuuluvat tilisopimukseen?\nTilisopimuslomake, jonka sinä ja pankki allekirjoitatte. Tilin yleiset ehdot. Hinnasto. Panttausehdot.\nTiliä avatessasi saat mukaasi allekirjoitetun tilisopimuksen ja lisäksi muun muassa vakiomuotoiset tilin yleiset ehdot ja palveluhinnaston. Jos tiliin liitetään maksukortti ja verkkopankkitunnukset, myös näistä tehdään erillinen sopimus, johon kuuluvat vakiomuotoiset yleiset ehdot.\nKannattaako tilisopimus lukea läpi ennen allekirjoittamista?\nEi kannata. Sopimuksessa on varmasti ihan oikeat tiedot. Ehdottomasti kannattaa, koska allekirjoitettu sopimus on sitova, ja on syytä olla selvillä, mihin on sitoutumassa. Ei kannata. Sopimuspaperi on melko yhdentekevä. Ei kannata, jos joku toinen lukee sen puolestasi.\nÄlä allekirjoita sellaista sopimusta, jota et ole lukenut! Jos sopimuksessa on jotain, mitä et ymmärrä, kysy rohkeasti lisätietoa pankistasi. On molempien sopimusosapuolten etu, että asiat ovat selviä ennen sopimuksen tekemistä.\nOvatko tilinylitystilanteet maksukorttia käytettäessä mahdollisia?\nEivät ole. Pankki huolehtii aina, että tili ei ylity. Joidenkin maksukorttien tapauksessa tilinylitystilanteet ovat mahdollisia. Debit-korteilla ei voi ylittää tilin saldoa, koska ostot ja nostot rekisteröityvät tilille heti. Mitään maksukorttia käytettäessä ei voi ylittää tilin saldoa.\nPankit myöntävät nuorille yleensä sellaisen maksukortin, jonka käytön yhteydessä maksuhetkellä tilillä olevan rahan määrä tarkistetaan. Jos tilillä ei ole tarpeeksi rahaa, maksu ei onnistu, eikä tilinylityskään näin ollen ole mahdollinen. On kuitenkin olemassa sellaisiakin maksukortteja, joita käytettäessä tilinylitys on mahdollinen. Debit-kortilla tarkoitetaan maksukorttia, jolla maksettaessa ostos veloitetaan tililtäsi heti tai pienen viivästymän kuluttua. Toiset debit-kortit varmentavat tilin rahamäärän (eli saldon) maksuhetkellä, eikä maksu onnistu, jos tilillä ei ole riittävästi rahaa. Esimerkiksi Visa Electron on tällainen maksukortti. Toiset debit-kortit tekevät varmennuksen vain tarvittaessa, jolloin tilinylityskin on mahdollinen. Sen vuoksi tällaista maksukorttia käytettäessä on itse aina pidettävä huolta siitä, että tilillä on tarpeeksi rahaa maksun maksamiseen. Muuten voit vahingossa ylittää tilisi rahamäärän, ja pankki veloittaa tällaisessa tilinylitystilanteessa tilinylitysmaksun. Credit-kortilla tarkoitetaan maksukorttia, jolla maksettaessa saa maksuaikaa tai luottoa. Credit-kortilla maksettaessa summaa ei veloiteta tililtäsi heti, vaan sinulle lähetetään lasku kotiin myöhemmin maksettavaksi.\nKesätyöansioistasi ja lahjaksi saamistasi rahoista on kertynyt jo yli tuhat euroa. Pohdit, mitä rahoillasi tekisit, ja päädyt lopulta tekemään talletuksen pankkiin. Tarjolla on erilaisia tilejä.\nMitä eroa on määräaikaistilillä ja tavallisella käyttötilillä? Voit valita useamman vastausvaihtoehdon.\nEi mitään eroa, molemmat tilit ovat samanlaisia. Määräaikaistilillä saa usein paremman tuoton kuin käyttötilillä, koska sille maksetaan suurempaa korkoa. Määräaikaistilillä rahat säilyvät paremmin tallessa, koska niitä ei pääse niin usein ja helposti käyttämään. Määräaikaistilit eivät ole talletussuojajärjestelmän piirissä.\nPankit tarjoavat asiakkailleen erilaisia tilejä. Toiset tilit on tarkoitettu päivittäisten raha-asioiden hoitoon, ja toisille taas laitetaan rahaa säästöön pidemmäksi ajaksi. Käyttötili sopii päivittäisten raha-asioiden hoitoon. Käyttötilille voi ohjata opintorahan, palkan ja muut toistuvat suoritukset, ja käyttötililtä voi maksaa kaikki maksut ja laskut esimerkiksi maksukortilla tai verkkopankissa. Määräaikaistili on sopiva vaihtoehto, jos olet valmis pitämään rahat tilillä sovitun määräajan, esimerkiksi vuoden. Määräaikaistilillä olevalle rahalle maksettava korko on usein suurempi kuin käyttötilille maksettava korko.\nMilloin rahat saa nostaa määräaikaistililtä? Voit valita useamman vastausvaihtoehdon.\nRahat saa nostaa yleensä vasta silloin, kun talletuksen voimassaoloaika päättyy. Rahat saa nostaa missä vaiheessa tahansa talletuksen voimassaoloaikana. Nostorajoitukset ja kustannukset selviävät talletussopimuksesta. Rahat saa nostaa vasta silloin, kun talletussumma on kaksinkertaistunut.\nMääräaikaistilillä olevaa rahasummaa ei yleensä voi nostaa kesken sovittua talletusaikaa. Jos rahat saa nostaa ennen eräpäivää, sillä voi olla vaikutusta maksettavaan korkoon. On myös mahdollista, että korkoa ei makseta lainkaan. Talletuksen ennenaikaiseen nostamiseen voi liittyä myös muita kustannuksia. Sopimusehdoista selviää, voiko määräaikaistilillä olevat rahat nostaa ja millä ehdoilla ennen sovittua eräpäivää.\nSait koulun päättyessä lahjaksi 500 euroa. Pohdit, mitä sille pitäisi tehdä. Lähitulevaisuudessa ei ole mitään erityisiä hankintoja, ja päätät laittaa summan säästöön. Yhtenä vaihtoehtona mieleesi tulee rahastosijoittaminen, ja päätät selvittää itsellesi rahasto-osuuksiin liittyviä asioita.\nKuinka paljon rahastot tuottavat? Tuottaako rahasto-osuus aina vai voiko rahastosijoittamisessa myös hävitä? Mikä tai mitkä seuraavista väittämistä ovat oikein?\nRahastosijoittaminen on riskitöntä. Voit menettää suurenkin osan sijoittamastasi summasta. Sijoitusrahaston tuotto on verotonta tuloa. Rahastoyhtiön perimät kulut vaikuttavat tuottoon.\nSijoitusrahastoihinkin sijoitettaessa on syytä muistaa sijoittamiseen liittyvä riski. Tehdyn sijoituksen arvo voi nousta tai laskea, eikä rahaston aikaisempi kehitys ole tae tulevasta kehityksestä. Ennen sijoituspäätöstä kannattaa tutustua tarkasti rahastoesitteisiin ja rahaston sääntöihin. Erityistä huomiota tulisi kiinnittää sijoituspolitiikkaan, riskeihin sekä kulurakenteeseen. Rahasto-osuutta hankittaessa on arvioitava, kuinka paljon riskiä on valmis ottamaan. Sijoituskohde on valittava omien lähtökohtien mukaisesti.\nSinua kiinnostaa myös se, milloin voit saada rahastosijoituksesi takaisin. Mikä tai mitkä seuraavista väittämistä ovat oikein?\nRahastosijoituksen voi saada takaisin aikaisintaan noin vuoden kuluttua. Rahastosijoittamisella ei ole minimisijoitusaikaa. Voit joutua odottamaan rahoja tilillesi muutamia päiviä lunastuksesta. Rahastosijoituksen voi saada takaisin sijoituksen kestoksi sovitun ajan jälkeen.\nKannattaa muistaa, että rahasto-osuuksien merkinnästä ja lunastuksesta peritään yleensä maksu. Lisäksi asiakkaalta peritään hallinnointi- ja säilytysmaksuja sekä mahdollisia arvopaperivälittäjille suoritettavia välityspalkkioita.\nKeskustellessasi rahastosijoittamisesta palveluneuvojan kanssa hän kertoo eri rahastotyypeistä, kuten osake-, korko- ja yhdistelmärahastoista. Mikä tai mitkä seuraavista väittämistä ovat oikein?\nOsakerahastot ovat yleensä korkorahastoja riskipitoisempia. Korkorahastosta saat aina vähintään sijoittamasi summan takaisin. Yhdistelmärahasto voi sijoittaa sekä osakkeisiin että korkotuotteisiin. Rahastoyhtiön perimillä kuluilla ei ole käytännön merkitystä rahaston tuoton kannalta.\nSijoitusrahastot voidaan jakaa osake-, korko- ja yhdistelmärahastoihin. Lisäksi on olemassa ns. rahasto-osuusrahastoja ja erikoissijoitusrahastoja.\nEntä mitkä seuraavista väittämistä pitävät paikkansa?\nRahastoa valitessasi sinun tulee arvioida riskinottokykyäsi. Rahastosijoituksessa voit menettää sijoittamasi summan jopa kokonaan. Talletussuoja korvaa, mikäli rahastosijoituksesi tuottaa tappiota. Kun haluat lopettaa rahastosijoittamisen, voit joutua maksamaan lunastuskorvauksen rahastoyhtiölle.\nSijoitusrahastoihin liittyvät samat riskit kuin kaikkeen muuhunkin sijoittamiseen: tehdyn sijoituksen arvo voi nousta tai laskea, eikä rahaston aikaisempi kehitys ole tae tulevasta kehityksestä. Tuotto ja riski kulkevat lähes aina käsi kädessä. Sijoitusrahastoilla ei ole korvausrahastosuojaa. Vain talletuspankin talletustilillä olevat varat kuuluvat – tietyin rajoituksin – talletussuojan piiriin. Kun luovut rahasto-osuudestasi, yleensä lunastuksesta veloitetaan kertaluonteinen maksu.\nMyös pikkuveljesi kiinnostuu rahastosijoittamisesta saatuaan rippilahjarahoja. Hän on kuitenkin alaikäinen. Mitä seikkoja liittyy alaikäisen tekemään rahastosijoittamiseen? Mitkä seuraavista väittämistä ovat oikein?\nMyös alaikäinen voi aina tehdä rahastosijoitussopimuksen. Alaikäinen voi tehdä rahastosijoitussopimuksen ollessaan täysi-ikäisen seurassa. Alaikäinen tarvitsee rahastosijoitussopimuksen tekemiseen huoltajiensa hyväksynnän. Alaikäinen voi itsenäisesti hallinnoida nimissään olevaa rahastosijoitusta.\nOlet aloittamassa opintoja ja saat vihdoin tiedon, että sinulle on vapautunut opiskelija-asunto. Pääset muuttamaan asuntoon kuukauden päästä. Olet juuri hankkinut kesätyöansioillasi uuden television sekä tietokoneen ja pohdit, pitäisikö niiden suojaamiseksi mahdollisilta vahingoilta tehdä jotain.\nKannattaakohan oma opiskelija-asunto vakuuttaa – mistä löytyisi tietoa…? Voit valita useamman vastausvaihtoehdon.\nKyselen kavereilta ja vanhemmilta. Soitan vakuutusyhtiöön. Selailen eri vakuutusyhtiöiden nettisivuja. Kysyn Vakuutus- ja rahoitusneuvonta FINEstä.\nKokemuksia voi kysellä kavereilta ja vanhemmilta, mutta erityisesti vakuutusyhtiöistä kannattaa selvittää, mitä vakuutukset korvaavat ja mitä eivät. Vakuutus- ja rahoitusneuvonta FINEstä löytyy monenlaista tietoa vakuutuksista. Valinnanvaraa on, sillä Suomessa on yli kymmenen kotivakuutuksia tarjoavaa vahinkovakuutusyhtiötä.\nMiten vakuutussopimus yleensä tehdään? Voit valita useamman vastausvaihtoehdon.\nLähetetään vakuutusyhtiöön tekstari. Täytetään netissä vakuutushakemus. Sovitaan puhelimitse vakuutusyhtiön edustajan kanssa. Mennään vakuutusyhtiön konttoriin ja solmitaan sopimus virkailijan kanssa.\nPelkkä tekstari vakuutusyhtiöön ei riitä, mutta vakuutussopimuksen voi tehdä esimerkiksi vakuutusyhtiön konttorissa, verkkopalvelussa taikka puhelimitse. Vakuutussopimuksen tekemisen jälkeen vakuutusyhtiö toimittaa vakuutuskirjan, jossa on tietoa esimerkiksi vakuutusmaksusta ja vakuutuksen voimassaolosta sekä vakuutusehdot.\nKannattaako vakuutussopimuksen asiakirjat lukea läpi ennen allekirjoittamista? Voit valita useamman vastausvaihtoehdon.\nEi kannata. Sopimusteksti on niin pitkä, että siinä on varmasti ihan oikeat tiedot. Ehdottomasti kannattaa, koska allekirjoitettu sopimus on sitova, ja on syytä olla selvillä, mihin on sitoutumassa. Totta kai kannattaa, koska asiakirjoista selviää muun muassa, mitä vakuutus korvaa. Ei kannata, jos joku toinen on hoitanut lukemisen puolestasi.\nSopimukset kannattaa aina lukea! Vakuutussopimuksen asiakirjoissa (eli esimerkiksi vakuutuskirjassa ja vakuutusehdoissa) kuvataan muun muassa, mitä vakuutuksesta korvataan ja mitä ei korvata. Kannattaa muistaa, että mikään vakuutus ei korvaa kaikkia mahdollisia tapahtumia. Jos sopimusteksti tuntuu hankalalta, etkä ymmärrä jotakin kohtaa, kysy vakuutusyhtiöstäsi!\nOlet lähdössä lomamatkalle Ranskaan: lentoliput on ostettu ja hotelli varattu. Passi, rahat ja hammasharja ovat valmiina. Mietit, pitäisikö vielä ottaa jotain muuta huomioon, ja muistat vakuutukset. Mitkä vakuutukset voivat olla tarpeen matkalla? Voit valita useamman vastausvaihtoehdon.\nVapaaehtoinen eläkevakuutus. Matkustajavakuutus. Matkatavaravakuutus. Kotivakuutus.\nMatkustajavakuutuksesta korvataan matkasairauksien ja matkatapaturmien hoitokuluja. Matkatavaravakuutuksesta korvataan matkatavaroille sattuneita vahinkoja tai esimerkiksi välttämättömyystarvikkeiden hankintakustannuksia, jos matkatavaroiden perillepääsy viivästyy. Matkavakuutuksiin voi myös liittyä esimerkiksi vastuuvakuutus, joka korvaa toiselle aiheutettuja vahinkoja, sekä oikeusturvavakuutus, joka korvaa riitatilanteiden asianajokuluja. Joihinkin nuorille suunnattuihin kotivakuutuksiin on mahdollista liittää matkaa koskevia vakuutuksia.\nMatkasi suuntautuu Italiaan. Sinulla on Kelan myöntämä eurooppalainen sairaanhoitokortti, ja mietit mahtaako matkustajavakuutus olla enää tarpeen. Mitä matkustajavakuutus yleensä korvaa, mutta eurooppalainen sairaanhoitokortti ei?\nKaiken mahdollisen terveyden- ja sairaanhoidon. Sairaanhoidon samalla hinnalla ja samalla tavalla kuin matkakohteesi asukkaillekin. Kotiinkuljetuksen Suomeen, jos sairastut vakavasti. Kulut sairaudesta, jonka oireet ovat alkaneet ennen matkallelähtöä.\nJos sairastut äkillisesti tai joudut tapaturmaan, eurooppalaisella sairaanhoitokortilla sinun tulisi saada lääketieteellisesti välttämätön sairaanhoito (EU- ja Eta-maassa ja Sveitsissä) samaan hintaan ja saman käytännön mukaan kuin kyseisen maan asukkaat saavat hoitoa paikallisessa julkisessa terveydenhuollossa. Matkustajavakuutuksesta sen sijaan korvataan matkasairauden tai matkatapaturman aiheuttamia hoitokuluja ja vakavissa tapauksissa myös kotiinkuljetus. Hoitokuluihin sisältyvät hoidon tai tutkimuksen kustannukset kohtuullisine matkakuluineen. Mutta eri vakuutusyhtiöiden tarjoamissa matkavakuutuksissakin on eroja, joten matkavakuutuksia kannattaa vertailla hyvissä ajoin ennen matkaa!\nAuttaako Suomen valtio aina ulkomailla pulaan joutuneen kotiin?\nSuomen valtio ei auta ulkomailla pulaan joutunutta aina kotiin. Ulkoministeriö suosittelee kaikille matkustajille kattavan matkavakuutuksen ottamista yllättävien tilanteiden varalle.\nOlet matkalla ja aiot sen aikana osallistua sukelluskurssille. Jos loukkaannut sukelluksen aikana, korvataanko hoitokulut matkustajavakuutuksesta?\nKyllä korvataan. Ei korvata missään tapauksessa. Ei korvata, jos sukelluskurssin järjestäjällä ei ole paikallisen merivartioston lupaa. Voidaan korvata, jos olet ottanut etukäteen lisäturvan tätä urheilulajia varten.\nMatkavakuutukset eivät yleensä korvaa riskialttiissa harrastuksissa sattuvia loukkaantumisia ilman lisäsopimusta tai -maksua. Tällaisia riskialttiita harrastuksia ovat esimerkiksi kamppailu- ja kontaktilajit, moottoriurheilulajit, ilmaurheilulajit, kuten laskuvarjohyppy, benjihyppy ja riippuliito, kiipeilylajit, nopeus- ja syöksylasku, laitesukellus ja valtameriveneily. Jos aiot harrastaa matkallasi tämäntyyppistä tavanomaisesta poikkeavaa lajia, selvitä vakuutuksen voimassaolo etukäteen vakuutusyhtiöstäsi. Vakuutusturvaa voi usein laajentaa sopimalla asiasta etukäteen vakuutusyhtiön kanssa.\nOlet käynyt loputtomia keskusteluja vanhempiesi kanssa saadaksesi mopon. Nyt vihdoin näyttäisi siltä, että saat mopon lahjaksi. Mitä pitää miettiä mopon omistamisesta? Riittääkö pelkkä tankkaus? Onko jokin vakuutus pakollinen?\nEi. Kyllä, kasko- ja liikennevakuutus. Kyllä, liikennevakuutus. Kyllä, kaskovakuutus.\nKaikilla liikenteessä käytettävillä moottoriajoneuvoilla – siis myös mopolla – on oltava lakisääteinen liikennevakuutus, koska liikenteessä voi aiheutua vahinkoa ulkopuoliselle osapuolelle. Liikennevakuutus on siis pakollinen myös mopojen tapauksessa. Oman mopon vahinkojen varalle voi ottaa lisäksi vapaaehtoisen ajoneuvovakuutuksen eli niin sanotun kaskovakuutuksen. Se korvaa oman moposi vahinkoja esimerkiksi kolarointi- tai varkaustapauksissa. Kaskovakuutus voi olla laaja tai suppea: laaja korvaa enemmän mutta myös maksaa enemmän.\nMitkä seuraavista vahingoista moposi lakisääteinen liikennevakuutus korvaa?Voit valita useamman vastausvaihtoehdon.\nLähtökohtaisesti kaikkien kolarissa olleiden henkilövahingot. Syyttömän osapuolen ajoneuvolle aiheutetut omaisuusvahingot. Oman mopon korjauksen. Varastetun mopon.\nLiikennevakuutus ei kata vakuutetulle moottoriajoneuvolle eikä siinä mukana olleille tavaroille eikä kuormalle aiheutuneita vahinkoja. Matkustajalle korvataan kuitenkin hänen yllään tai mukanaan olleiden vaatteiden ja henkilökohtaisten käyttöesineiden vahingoittuminen.\nMopollasi ei ole voimassa olevaa liikennevakuutusta, ja aiheutat liikennevahingon. Mitkä seuraavista väittämistä pitävät paikkansa?\nJos jatkat mopoilua, joudut ottamaan tästä eteenpäin liikennevakuutuksen. Sinulle aiheutuneita henkilövahinkoja ei korvata. Joudut maksamaan puolet vakuutusmaksustasi takautuvasti. Joudut maksamaan vakuutusmaksun takautuvasti moninkertaisena.\nVakuuttamattoman ajoneuvon aiheuttaman liikennevahingon korvaa Liikennevakuutuskeskus. Korvauspiirin ulkopuolelle jää kuitenkin vakuuttamattoman ajoneuvon omistajaan ja haltijaan kohdistunut henkilövahinko. Koska mopollasi ei ollut liikennevakuutusta, Liikennevakuutuskeskus perii sinulta mopon omistajana tai haltijana korotetun vakuutusmaksun (eli niin sanotun hyvikkeen) koko siltä ajalta, jonka mopo on ollut vakuuttamaton.\nMopollasi ei ole voimassa olevaa liikennevakuutusta. Joudut liikenneonnettomuuteen, jonka aiheuttaa toinen mopoilija. Mitkä seuraavista väittämistä pitävät paikkansa?\nJos jatkat mopoilua, joudut ottamaan tästä eteenpäin liikennevakuutuksen. Joudut maksamaan vakuutusmaksun takautuvasti moninkertaisena. Sinulle aiheutuneita henkilövahinkoja ei korvata. Menetät moposi valtiolle.\nVahingon aiheuttaneen mopon liikennevakuutuksesta korvataan sinulle aiheutuneet henkilö- ja omaisuusvahingot liikennevakuutuslain mukaisesti. Koska mopollasi ei ollut liikennevakuutusta, Liikennevakuutuskeskus perii sinulta mopon omistajana tai haltijana korotetun vakuutusmaksun (eli niin sanotun hyvikkeen) koko siltä ajalta, jonka mopo on ollut vakuuttamaton.\nOlet mennyt kaverien kanssa kauppakeskukseen ja jättänyt mopon ulos parkkiin. Moposi varastetaan sillä välin. Korvaako liikennevakuutus varkauden?\nKyllä, liikennevakuutus korvaa kaikki mopoon liittyvät asiat. Ei, vain kaskovakuutus korvaa varkaudet. Kyllä, jos joku näki varkauden. Ei, koska mopo varastettiin jalkakäytävältä.\nLiikennevakuutus ei korvaa varastettua mopoa. Mopon varkauden varalle voi ottaa vapaaehtoisen ajoneuvovakuutuksen eli niin sanotun kaskovakuutuksen. Se on tarkoitettu mopon suojaksi varkaustapauksissa.


Kodin saanut koira: HAPPY - Rescueyhdistys Kulkurit ry - Matkalla kotiin! - Kulkurit.fi\nKodin saanut koira: HAPPY\nKotia etsii pienikokoinen uros Happy, joka on iältään arviolta 2-vuotias tai hieman alle. Happy painaa noin 7 kg ja on säkäkorkeudeltaan noin 30-35 cm.\nYhteistyökumppanimme Luiza Mandrun mies löysi Happyn heinäkuussa ajaessaan eläinlääkäriltä kotiin. Stefan kiinnitti huomiota pieneen mustavalkoiseen koiraan, joka nökötti metsänlaidassa. Stefan huomasi koiran kaulassa haavat, jotka kielivät Happyn olleen luultavasti koko tähänastisen ikänsä ketjun päässä ja sitten tulleen hylätyksi. Stefan antoi koiralle palan leipää, jonka se otti nopeasti ja juoksi kauemmas syömään. Pian Happy tuli uudestaan Stefanin luo, jolloin Stefan päätti ottaa Happyn mukaansa – eiväthän pienet koirat selviä kadulla pitkään.\nLuizan ja Stefanin kotona Happy tutkittiin tarkemmin, ja he huomasivat sen olevan hyvin laiha, nälkäinen ja janoinen sekä täynnä arpia ja haavoja, luultavasti enimmäkseen muiden koirien hyökkäysten jäljiltä. Happy ajeltiin ja käytettiin eläinlääkärillä, jossa se sai lääkkeet kirppuihin ja iho-ongelmiin. Nyt ne on hoidettu ja Happy on edelleen kotihoidossa Luizan ja Stefanin luona, odottamassa omaa kotia.\nLuonteeltaan Happy on seurakoira parhaimmillaan: innokas, utelias, leikkisä ja touhukas. Se on hyvin lempeä, pehmeä ja ystävällinen niin ihmisten, kissojen kuin koirienkin kanssa. Kotihoidossa Luiza Mandrun luona Happy on ollut melko hiljainen ja rauhallinen, joten Happy sopeutuisi varmasti monenlaiseen kotiin: Happyn voisi kuvitella asuvan niin kerrostalossa kuin maallakin, niin lapsiperheessä kuin vanhemman pariskunnan luonakin. Tärkeintä on sitoutunut ja kärsivällinen asenne tämän pienen pojan kotiuttamiseen ja onnellisen pikkukoiran arjen tarjoamiseen koko sen loppuelämän ajaksi.\nPienet koirat voivat hyvinkin elää noin 15-vuotiaiksi, joten olethan varma että koira mahtuu elämääsi vielä silloinkin. Koiran kanssa tulee niin ylä- kuin alamäkiä, ja joskus koiran kouluttaminen vaatii luovuuttakin. Mieti valmiiksi, miten toimit jos koiralla ilmenee eroahdistusta, se ei opikaan sisäsiistiksi, se arastelee vieraita ihmisiä, see ei osaa kävellä hihnassa.\nHappy oli jo kertaalleen varattu omaan kotiinsa Suomeen ja lähes jo lennollakin, kun Happylla havaittiin sydänmatotartunta ja niin Happy jäi Romaniaan hoidettavaksi. Tällä välillä Happyn varaus peruuntui.\nNyt Happy on saanut hoitoja useamman kuukauden ja sydänmato on testeissä todettu negatiiviseksi. Happy siis etsii nyt itselleen uudemman kerran sitoutunutta ja rakastavaa kotia. Lisäpäivitystä ja kuvia tulossa piakkoin.\nHappy on nyt siis valmiina etsimään itselleen uudelleen kotia. Tämä nuori herra asustaa kissojen kanssa, joten kissojakin voi uudessa kodissa olla. Happy on edelleen iloinen ja reipas tyyppi, jolla on energiaa ja tekemisen tahtoa rutkasti. Happy on leikkisä ja viihtyy ihmisten seurassa hyvin. Koirakaverikin voisi olla kiva lisä Happyn uudessa perheessä. Lisätty kuvia lokakuulta.\nHappy on varattu omaan kotiinsa Suomeen.\nHappyn ja perheen pitkä odotus päättyi vihdoin 12.04.2014, kun Happy saapui Suomeen. Suuret onnittelut Happylle ja uusille omistajille!\nHappyn kodin etsinnässä auttoi Johanna.\nHappy heti löytymisensä jälkeen.\nKulkureiden porukka tapaamassa Happyä 08/2013.\nHappy kotihoitajansa luona 08/2013.\nSöpöilyä, Romania 10/2013\nIloinen Happy, Romania 10/2013\nLeikkiä, Romania 10/2013\nNaurattaa, Romania 10/2013


Hallituksen laajakaistatavoitteeseen on vielä matkaa - valokuituverkko tarjolla kolmasosalle - AfterDawn\nAfterDawn > Uutiset > Hallituksen laajakaistatavoitteeseen on vielä matkaa - valokuituverkko tarjolla kolmasosalle\nHallituksen laajakaistatavoitteeseen on vielä matkaa - valokuituverkko tarjolla kolmasosalle\nKirjoittaja Sami Koivunen @ 9.7.2013 18:16 Kommentteja (3)\nHallitus asetti vuonna 2008 tavoitteeksi 100 megan laajakaistan saatavuuden lähes kaikille vuoden 2015 loppuun mennessä. Käytännössä yli 30 megan laajakaistojen saatavuudessa on kuitenkin vielä suuria eroja.\nViestintävirasto on selvittänyt kevään 2013 aikana nopeiden, yli 30 megaisten laajakaistojen saatavuutta Suomessa. Tulosten perusteella kiinteän verkon tekniikalla toteutettu yli 30 megainen laajakaistayhteys on saatavilla noin kahteen kolmasosaan suomalaiskodeista, kun taas valokuituverkkoa voi käyttää noin kolmasosa talouksista.\nNimellisnopeudeltaan 30 Mbit/s -mobiililaajakaistaverkkoa pystyy käyttämään kolmessa neljäsosassa suomalaiskodeista. Kuntakohtaisesti erot ovat suuria ja esimerkiksi valokuituverkkoa on saatavilla parhaiten sellaisissa kunnissa, kuin Utsjoki, Pedersören kunta ja Pietarsaari.\nKuntakohtaiset erot nopean, erityisesti valokuidulla toteutetun laajakaistan saatavuudessa ovat yllättävän suuria. Valokuituliittymien paras saatavuus ei ole pääkaupunkiseudulla, vaan listan kärjessä on väestömäärältään pieni, mutta pinta-alaltaan varsin suuri Utsjoen kunta.\nViestintämarkkina-asiantuntija Tapio Oikarainen Viestintäviraston sivuilla.\nUtsjoen menestystä selitetään kunnan aktiiviisuudella kunnan panostaessa merkittävästi valokuituverkkoon. Lisäksi Viestintävirasto on myöntänyt kuntaan rakennetulle valokuituverkolle 1,5 miljoonaa euroa valtiontukea.\nUtsjoen kunnan ja Lapin liiton aktiivisuus sekä ripeä liikkeelle lähtö mukaan valtion tukemaan laajakaistahankkeeseen näkyy selvästi tekemässämme vertailussa, Erityisesti maaseudulla kuntien oma aktiivisuus on erittäin merkittävässä roolissa nopean laajakaistaverkon rakentumisessa. Kunnan täytyy nähdä nopeasta laajakaistaverkosta saatavat hyödyt ja siten olla valmis panostamaan hankkeeseen.\nLaajakaista ja media -ryhmän päällikkö Päivi Peltola-Ojala Viestintäviraston sivuilla.\nNopean laajakaistan saatavuustietoja alueittain voi tarkastella Viestintäviraston sivuilta.\nTägit: mobiililaajakaista laajakaista Viestintävirasto Laajakaista 2015 valokuituverkko\n<Seurakunnalla ja Vapaa-ajattelijoilla edelleen kiista verkko-osoitteesta >Apple: Amazon saa pitää Appstoren nimen ennallaan\nYleensä pääkaupunkiseudulla valokuitu löytyy kerrostaloista ja ehkä uusimmista taloista. Vanhoista rivi-, omakoti ja paritaloista niitä harvoin löytää, sillä se vaatisi kohtuullisen suuren investoinnin.\nEi saatavuus tee siitä aina kannattavaa vaihtoehtoa ottaa. Onhan valokuituja ollut saatavilla vaikka mihin, ne vain on maksanut liian paljon. Eikä tuo ole kaikilta osin muuttunut.\nViestiä on muokattu sen lähettämisen jälkeen. Viestiä on muokattu viimeksi 9.7.2013 @ 23:23\nTuollaisia hintoja laittavat noille pikkukunnille, joissa 3G ei kuulu läheskään kaikille kunnan asukkaille kunnolla erinäisistä ympäristömuutujista riippuen.


Voimaa iive!: toukokuuta 2014\nPuuh ja köh ja niisk.\nJärkyttävässä flunssassa siis oon ollut koko viikon ja dieetti menee päin peetä. Onneksi sitä voi jatkaa kun paranee, sillä kaikki tietävät varmaan etten todellakaan tällaisessa flunssassa pysty pysymään dieetillä enkä oikein näe tarvettakaan siihen.\nViime viikolla lämpiminä päivinä lykkäsin lisää siemeniä multaan. Oon ollut ihan masis koko kevään kun en ole saanut herneenversoja kasvatettua syötäväksi. Oon pitänyt itseäni taitamattomana ja huonona viljelijänä. No, aina ei kannata katsoa peiliin ja syyttää itseään...\nYlhäällä on niitä siemeniä mitä oon koittanut koko kevään kasvatella ja nytkin niistä lähti itämään yksi ja loput homehtui ja mätäni. Alhaalla kuvassa on taas Lidlistä ostamiani herneitä ja kappas. Yli 70% jo itää. Paskat siemenet on nyt kipattu pois ja tilalle laitettu loputkin Lidlin hernepussista kasvamaan. Sais vähän taas lämmetä että sais noi ulos tästä kämpästä ;)\nLähettänyt iive klo 15.42 1 kommentti:\nTunnisteet: Bikini Challenge, Istutus, Kasvit, Mietteitä, Sairaana\nViime yö oli jostain syystä melko uneton ja aamulla oli aikainen herätys aamulenkille. 05.40 soi kello, kamppeet päälle ja pyörän selkään. En nimittäin viitsi kaikki ruokaeväät ym. selässä lenkkeillä kotoa asti ja tytön kotiin roudaaminenkin onnistuu kätevämmin pyörällä.\nEnnen kotoa lähtöä nappasin avaavan astmapiipun mukaan kun henkeä vähän ahdisti (ja ahdistaa vieläkin). Illalla oli kotona viilennyslaite päällä ja ilma on KUIVAA. Eikä hellekään asiaa paranna. Piippua on saanut vetää koko päivän ahkerasti ja mielessä kummittelee, että nytkö se oikea astma nyt puhkeaa?\nHengen pihinästä huolimatta parkkeerasin aamulla työpaikan pihaan pyörän ja kamppeet. En viitsinyt yökköä säikytellä vielä siihen aikaan :D Hippusta vajaan tunnin lenkin kerkesin kävellä ennen työvuoron alkua.\nTyöpäivä oli tänään erikoinen ja sisälsi paljon pihahommia ja kaikenmaailman nikkarointia. Mä kun olen sellainen tee-se-itse-nainen. Aiotaan tehdä työpaikalla laari- ja muutakin viljelyä asukkaiden kanssa niin rakensin sen laarin ja pätkin sahalla (sähköisellä onneksi) istutuslaatikoiden laudat valmiiksi. Mulla kun on nollabudjetti tuon projektin suhteen niin ei paljon ruukkuja ostella. Työkaverilta löytyi onneksi lautaa yllin kyllin laareja ja istutuslaatikoita varten.\nHyvät rusketukset tuli kyllä saatua :) mutta niin paljon tuli urakoitua kaikenlaista ettei enää suunnitellulle salitreenille ollut enää virtaa. Huomenna vähän iisimmin töissä niin jaksaa salillekin painua taas ;)\nSaa nähdä pääseekö huomenna aamulenkille vai sataa ropiseeko. Lämpötilat ainakin tuntuvat tipahtavan roimasti ja hellekelit loppuu ainakin toistaiseksi, toisaalta tiistaina alkaa yökön hommat, joten on helpompi päivällä nukkua jos ei ole kauhean kuuma. Vuorokausirytmi mulla tuntuu olevankin jo valmiiksi ihan sekaisin...\nLähettänyt iive klo 21.00 1 kommentti:\nTunnisteet: Bikini Challenge, Istutus, Kävely, Liikunta, Mietteitä\nViime päivät on erityisesti huhkittu treenien, töiden ja kasvien parissa. Tomaatintaimet on nyt istutettu kasvariin ananaskirsikkapuiden vai pensaiden (?) kera, lattialla hengailevat lootissa myös sipuli ja retiisi. Taimikasvarissa on kylvettynä papua, hernettä, salaattia, koristekrassia, kurkkua, kurpitsaa ja rucolaa.\nKauhean suuria taimet eivät vielä ole, mutta äkkiäkös tuosta hujahtavat :) Varhaisempana kylvetyt tomaatit piti välillä lyhentääkin kun olivat niin pitkiä hujoppeja. Myöhempään kylvetyt ovat paljon pienempiä ja tanakampia.\nPyöräilykausi on tullut avattua ja onneksi Lintunen mahtui vielä istuimeen. Painorajahan tuossa Hamaxissa on 22kg ja Lintunen taitaa painaa nyt just ja just noin 18kg :) On kiva kun pystyy vielä kyydissä olemaan vaikka itsekin pyöräilyä opettelee kovasti. Itsekin olen ehkä jo päässyt sinuiksi Momster-pyöräni kanssa ;) Kauanhan se kestikin!\nKeskiviikkona ajattelin illalla töiden jälkeen käydä vähän pyörälenkillä. Sataa ropisi hieman kun lähdin ja luontopolun riippusillalle päästyäni ei enää pahemmin ropissut vaan s a t o i reilusti. Ääh, lits läts märkänä kotia kohti. 5km kiekka siitä nyt kuitenkin tuli aamun 2km lisäksi. Parempi kun ei mitään. Ajatus oli kuitenkin joku 15km vetää...\nKirppikseltä löytyi muuten kasa treenivaatteita mm. Nike Pron treenihousut kokoa S! No joo venyyhän noi aika hyvin, mutta silti :) Pari paitaa löytyi myös (ei kuvassa) pienempää kokoa kuin vanhat. Kiva oli treenata ja nuo housut oli kuin uudet ja todella hyvät jalassa, ei tarvinnut nykiä koko ajan johonkin suuntaan noita.\nIloitsen siitä kun Bikini Challenge sujuu hyvin ja viime päivinä olen ollut jotenkin hirveän iloinen ja ylpeä lapsestani kun se on jo niin iso ja reipas ja söpö ja kaikkea :)\nTänään huusi pyörän tarakalta -polje äiti lujempaa, jaksaa jaksaa :D ja tuumaili että äiti on tainnut salilla jumpata liikaa kun ei jaksa. Hieman oli hiljaisempi kyyti kotiin salilta pyörällä pelkkää ylämäkeä. Takana tunnin jalkatreenit nimittäin...\nKotipihassa hapotti ja kehtasi se muksu vielä sitä istuimesta nostaessani tokaista mulle - kyllä sun äiti pitää jumpata vielä lisää kun et sä kohta jaksa nostaa mua täältä kyydistä pois kun mä kasvan niiiin paljon koko ajan!\nNiinpä. Oikein vahvaksi äidiksihän tässä yritetään tulla <3\nLähettänyt iive klo 22.08 11 kommenttia:\nTunnisteet: Bikini Challenge, Istutus, Kasvit, Lapsen kanssa, Liikunta, Mietteitä, Muuta mukavaa, Pukeutuminen, Pyöräily, Ruoka, Salitreeni, Ulkonäkö\nLähettänyt iive klo 22.13 2 kommenttia:\nLähettänyt iive klo 18.01 2 kommenttia:\nVielä keskiviikkona käytiin pirteästi salilla. Tosi hyvä jalkatreeni, jopa lenkkeiltiin sinne ja takas. Itteä olis laiskottanut ja olisin ajanut autolla, mutta Lintunen oli päättäväinen ja sanoi että kävellään! Ja sitten ei satanutkaan vaan kotimatkalla paistoi aurinko ja kierrettiin vähän pidempi lenkki kukkia poimien.\nKotona riitti virtaa ja siivoilin ja kokkasin törkeän hyviä lihapullia. Ehkä parhaita mitä oon ikinä tehnyt <3 Toivottavasti osaan toistekin ;)\nSit tosta noin vaan torstaina en saanut itteäni sängystä ylös, paitsi sitten lopulta sohvalle. Yritin kovasti syödä, mutta ei, olo on että vatsa räjähtää ja yrjö lentää. Puolitoista päivää vatsakipua ja pahaa oloa, söin ja join mitä pystyin, mutta mitään ei oikeastaan tapahtunut. Tänään päädyin töihin eväänäni pussillinen espanjalaista jauhetta (ts. ORS-liuosta) kun ei se laatta nyt lentänytkään.\n"ORS-liuokset (Oral Rehydration Solution) on tarkoitettu elimistön kuivumisen ehkäisyyn ja hoitoon. Liuosten tulee sisältää suoloja ja glukoosia oikeassa suhteessa, jotta nesteen imeytyminen elimistöön on tehokasta."\nMikä lie ihme vatsatauti tää tämmöinen on? Toisaalta mulla on ollut ennenkin tällaisia ihme kipu/pahoinvointi kohtauksia ja sen jälkeen on paino ruennut tippumaan tasannevaiheen jälkeen. Olisko nyt sitten taas sitä vai jotain muuta... samaa ruokaa on syöty koko perhe, hieman epäilen etten oo saanut ruokamyrkytystä proteiinipatukoista kun ne on ainoo mitä muut perheestä ei ole syönyt.\nNo, ainakin loppuviikon treenit oli sit vissiin tässä jos olo ei piakkoin parane. Maha on vieläkin kuin ilmapallo, housunvyötärö kiristää vaikka kalorit on olleet kumpanakin päivänä (hyvin epämääräisestä ruokavaliosta huolimatta) siellä 1500kcal alle. Oisko Lintusen kadonnut saippuakuplakone muuttanut mun mahaan?\nHuomenna tiedossa hauska työpäivä kun mennään töissä talon naisten kanssa Likkojen Lenkille pitämään hauskaa ;)\nLähettänyt iive klo 23.01 Ei kommentteja:\nTunnisteet: Bikini Challenge, Herkut, Kokkaukset, Likkojen lenkki, Mietteitä, Ruoka, Sairaana, Terveys\nKevennetty viikko rullailee eteenpäin. Tänään on tiedossa treeni jaloille ja huomenna yläkropalle ja se olisi sitten siinä tän viikon treenit.\nEilen kävin uimassa ja vesijuoksemassa hartaudella kun lapsen sai kätevästi jättää kaverisynttäreille leikkimään. Tuota uintia olen jo pitkään tehnyt sellaisena rentouttavana liikuntana eli en juurikaan siellä altaassa nipota ja yritä yltää mahtisuorituksiin, vaan tasaisen varmaa menoa mennään ja annetaan kropalle liikettä. Eli sitä pk-liikuntaa siis.\nKuva - creative commons lisence Margot Gabel\nLepopäivien tarkoitus ei ole kuitenkaan vaan löllöillä vaan tehdä sitä kehonhuoltoa. Perjantaina onkin tiedossa hieroja ja omaa kehonhuoltoa on tehty ahkerasti. Maanantain treenit meni osittain pipariksi hirveän alaselkäkivun takia. Fitlandiassa olikin hyvä artikkeli -Alaselän kiputilat liikkuvilla ihmisillä. Oma kipu tuntuu ainakin vaan toistaiseksi kireiltä lihaksilta eikä sen vakavammalta, ainakin pakarat, takareidet ja lonkankoukistajat on ihan jumissa. Hieman epäilen myös SI-nivelen jonkinlaista jumiutumistilaa ja haaveilen käynnistä osteopaatilla. Tein noita SI-nivelen "hoito"liikkeitä ja helpotus tuli niistä koko eiliselle päivälle. Nyt aamulla taas reisiä ja selkää juilii. Täytyy taas uusia nuo liikkuvuusharjoitukset hyvissä ajoin ennen illan treeniä.\nCC-lisence Trilli Bagus\nTankkauspäivästä tuntui monelle jääneen herkkuhimo päälle. Itse onneksi säästyin tältä ja vaikka tankkauspäivän kalorit kipusivat varmasti aikamoiselle tasolle niin ei liiempiä turvotteluitakaan tunnu. Ehkäpä mun kroppa on niin paatunut herkkujen vaikutuksille? :D Maanantaina oli syöminen vaikeaa, jätin täysin syömättä aamupalan ja välipalan, muutkin ateriat oli kevyempiä. En yksinkertaisesti pystynyt syömään koska olin edelleen niin täynnä. Tiistaina pystyi jo palailemaan ohjeiden mukaiseen syömiseen.\nJälkeen päin mietin tuota tankkauksen järkevyyttä, että menikö vähän överiksi? En kuitenkaan syönyt itseäni mitenkään kipeäksi, mutta järkevämminkin olisi voinut ehkä toimia. Että jotain olisi voinut jättää syömättä tai vaihtaa vähän parempaan vaihtoehtoon. Esim. osan päivän hiilareista olisi sokerin sijasta voinut tulla vaikka pastasta? No, seuraavalla kerralla viisaampana sitten :D\nLähettänyt iive klo 10.39 5 kommenttia:\nTunnisteet: Bikini Challenge, Herkut, Laihdutus, Lepo, Liikunta, Mietteitä, Salitreeni, Uinti\nLähettänyt iive klo 12.37 6 kommenttia:\nKoska Bikini Challengesta ei ole vielä järisyttäviä tuloksia tullut reilussa kolmessa viikossa (enkä ole niitä todella odottanutkaan) niin laitetaanpa kerrankin nyt tätä muutos materiaalia ajalta kauan sitten ja nyt :) Syksyn 2010 kuvissa olen jo tiputtanut sen -17kg lähtöpainosta ja harrastanut erilaista liikuntaa ½ vuotta.\nKevät 2014 kuvissa painoa on lähtöpainosta lähtenyt -24kg ja liikuntaa olen harrastanut n.4 vuotta. Osan kuvien välisestä ajasta olen jojoillut painon kanssa, sillä sairastuminen prolaktinoomaan pisti välillä elämän ja kropan aika sekaisin.\nSyksy 2010 paino 72,3kg ja Kevät 2014 paino 66kg\nJa pistetäämpä sitä sitten oma persus nettiin joo :D\nVoisin väittää, että jotain muutakin on tullut tehtyä kuin laihdutettua tässä ajan kanssa. Rasvaahan kropasta löytyy vielä yllin kyllin, mutta on sinne lihastakin saatu.\nNäiden vatsakuvien välillä on se 3vkoa. Ei nyt ihan vertailukelpoisia, mutta mielestäni vatsassa on tapahtunut selkeintä muutosta. Joskus mulla on pyöreä napa <3\nEttä tämmöistä. Ei tää nyt ihan hukkaan ole ulkonäönkään kannalta mennyt :) Nyt ruuanlaittoon, syömään ja salille. En ois kyllä joskus uskonut, mutta selkä/yläkroppatreeniä lähden tekemään kyllä ihan into piukeena :D Yöksi taas töihin :)\nLähettänyt iive klo 15.34 14 kommenttia:\nTunnisteet: Before and After, Bikini Challenge, Liikunta\nLähettänyt iive klo 8.43 2 kommenttia:\nTänään on ollut Bikini Challengen vaikein päivä. Ruokien kanssa ei ole ollut ongelmia, niissä mulla on motivaatio täysin tikissä ja kohdallaan eikä mitään mielitekojakaan ole ollut.\nYllättäen vaikeuksia tulikin treenissä.\nAamulla en jaksanut herätä aamulenkille. Nukuin tyynesti sen ohi.\nIltavuoro tiedossa ja kalenteriin merkattu aamutreeni kotona.\nKöllähtäisin mieluiten tuohon sohvalle vaan.\nKehtuutti, niin kuin meillä on tapana sanoa kun ei vaan viittis.\nSitten kuitenkin katselin niitä treeniohjeita mitä voi tehdä kotona ja mietin oikeasti, että hei, tähän treeniin menee mun elämästä 25minuuttia. Se aika minkä tuo ruoka tuolla hellalla kestää valmistua, että mitä hyötyä mulla olisi istua sohvalla se aika? Paljonko se mun väsymystä helpottaisi?\nMusat soimaan ja treeni käyntiin.\nOli muuten aika tiukat 25min :D Onneksi en tiennyt etukäteen mitä tuleman pitää.\nIltavuoron jälkeen vielä ylimääräisen lenkuran kautta kotiin. Jos se aamulenkki olis nyt korvattu iltalenkillä.\nJotenkin olen ollut ihmeissäni siitä kuinka helppoa on ollut sitoutua tähän valmennukseen. Ruokavaliosta olen poikennut muutaman kerran ketsupin ja chilikastikkeen verran kun muuten ei ruoka olisi uponnut kertakaikkiaan alas ja tämä on ollut tietoinen valinta, ei hallitsematon himo. Mitään ihmeellisiä mielitekoja ei ole ollut, ei hyllystä huutavia ruokia tai muita pakkotunteita, että pakko olisi saada syödä nyt juuri jotain tiettyä. Vaikka eipä niitä muutenkaan ole tämän vuoden puolella ollut. Ajattelin vain valmennusta aloittaessani, että tämä voi olla riskitekijä niille pahoille mieliteoille, mutta toistaiseksi kaikki hyvin <3\nToivotaan että näin myös jatkuu ja jospa huomenna saisi otettua vähän kuvia mahdollisesta edistyksestä... oi ja huomenna on taas hieroja, voi onni sentään.\nLähettänyt iive klo 23.08 Ei kommentteja:\nTunnisteet: Bikini Challenge, Liikunta, Mietteitä, Ruoka, Väsymys\nLähettänyt iive klo 21.36 5 kommenttia:\nOlen viikon aikana sattunut törmäämään asiaan, jossa joku henkilö sanoo ruuan olevan pelkkää polttoainetta ja sen ei tarvitse maistua miltään, kunhan siitä saa kaikki ravintoaineet keholle. Jäin miettimään asiaa paljon, loogisesti kun itsekin vedän dieettiä jossa ravintoaineet ja raaka-aineet on aika tarkasti määritelty. Siltikin olen sitä mieltä, että ruuan täytyy maistua hyvälle ja aktiivisesti etsinkin uusia makukokemuksia ja reseptejä joita kokeilla. Sen sijaan että tunkisin ruokaan kermat ja voit, etsin makua muualta.\nJa ne marjat löytyisi ilmaiseksi metsästä!\nJotkut, kuten myös minä, syytän ruokateollisuutta ihmisten ruuanlaittotaitojen ja makujen tylsistyttämisestä. Televisiossa kokki osoittaakin sormella meitä asiakkaita -Kyllä se valta on suomalaisten henkisellä laiskuudella jonnekin annettu ja niin kauan kun ihmisille sopii se, että meillä on sellaisia valtavia lentokonehangarin kokoisia kauppoja joissa on metrin mittainen lohitiski, ennen kuin me ollaan kapinassa niin mikään ei muutu.\nToinen televisiokokki kokkaa pelkistä puolivalmisteista ja tekee perunamuusia jauheesta. Ja kyseessä on kokkiohjelma, jota puoli suomea varmaan katsoo: Mitä tänään syötäisiin? HYI PIRKKA!\nPakastekalasta sai kyllä edullisia ja valtavan hyviä kalapihvejä itse, nopeasti, kun näki ihan pikkiriikkisen vaivaa.\nMutta kyllä kaupasta on vaikea ostaa puhdasta ruokaa. Joskus visioinkin kauppaa mistä ei edes saisi kaiken maailman puolivalmisteita ja maustekastikkeita. Olisi vaan raaka-aineita. Ihminen vaan tuppaa olemaan laiska ja mukakiireinen ja tarttuu siihen helpoimpaan vaihtoehtoon. Ja niin kauan kun näin käy ei mikään muutu vaan uunivalmiita lihamurekkeita ja lisää vain lohi-tuotteita ilmestyy kauppoihin valtaamaan hyllytilaa oikealta ruualta.\nLihapullat ja oikeat mausteet. Ei korppujauhoja eikä mitään ylimääräistä.\nFitness-ruokahan on kuulemma vain sitä jauhelihaa ja riisiä. Kaikki punnitaan raakana ja kypsänä heitetään sekaisin, vähän jauhelihamaustetta ja se on siinä.\nAivan yhtä hirveän kuuloista kuin maustamaton lohi, jota eräs äiti telkkarissa harrasti Kaappaus keittiössä ohjelmassa. Mä voisin kyllä ottaa Kari Aihisen meille kokkailemaan näitä dieettiruokia. Se keksisi varmasti vaikka mitä uutta! Vaikka tuntuu aikamoisia ideanikkareita tuolla facen ryhmässäkin olevan. Oon nimittäin syönyt dieetillä jo muffinsseja iltapalaksi.\nItsehän syön myös "fitness-ruokavaliolla", mutta kerran olen syönyt riisiä ja jauhelihaa (se oli pahaa....). Ei vaan pysty, jäis dieetti kesken asap. Nyt ruuan maku tuntuu entistäkin tärkeämmältä kuin ennen, tietysti kun sen maun eteen joutuu näkemään vaivaa. Niin paljon vaivaa, että taidan kohta tehdä itse ketsuppia ja chili-kastiketta, että saisin vähän makuja lisää. Niitäkään ei joskus aikoja sitten saanut kaupasta valmiina, itte piti tehdä. Jokainen ateria on ollut kyllä vaivan ja nautinnon arvoinen ja lisää vain dieettimotivaatiota.\nSuolalihaa ja parsaa.\nAhaa-elämyksiä ovat olleet se ettei lihapullat todellakaan tarvitse korppujauhoja. Kebab voi olla terveellistä ruokaa ja maitorahkasta voi tehdä hyvää dippiä, ihan yhtä hyvää kuin kermaviilistäkin. Ja vaikka teenkin ruokaa todella paljon alusta asti, niin sitäkin pystyy viemään vieläkin pidemmälle.\nHome made kebab <3\nJatkanpa siis näiden dieettiruokien kokkailua ja nautin terveemmästä kehosta. Jatkossa on luvassa kasapäin uusia ruokatuttavuuksia ja reseptejä. Mullahan on koko loppuelämä aikaa ;) Nii ja kaikki kuvissa olevat ruuat on muuten fitness-dieettiruokaa, että silleen.... :D\nLähettänyt iive klo 10.33 8 kommenttia:\nVappu meni salilta ja treeneistä lepopäiviä pitäessä. En olis kyllä jaksanutkaan, sillä aattona olin iltavuorossa ja tänään suoraan aamuvuoroon. Illalla kotonakin nukahdin kesken C.S.I New Yorkin enkä todellakaan herännyt ennen aamuvuoroa aamuaerobiselle... no huomenna sekin olisi sitten taas tiedossa.\nTöissä oli asukkailla vappubileet aattona sekä vappupäivänä ja pöydät notkui mun ja muitten tekemistä herkuista. Pidin kyllä hienosti pintani ja illan pelasti kotona iltapalaksi syöty Naturally High lakun makuinen proteiinipatukka <3 oli aivan mielettömän hyvää. Tänään poikkesin ruokavaliosta sen verran, että söin hieman marinoitua sipulia ja muutaman palan valion Kappeli-juustoa oman lounassalaattini seassa.\nTöiden jälkeen olin tänään ihan poikki. Meidät oli kutsuttu kyläänkin, mutta en jaksanut lähteä :( Treenitkin oli tekemättä. Miehelläkin meni vähän hermo, että onko se treeni nyt vaan se ykkönen? Mutta joo tässä tapauksessa kyllä on, vielä sen about 7vkoa. Ja kyllähän se sen tajuaa kun itsekin aktiivisesti harrastaa golfia ja sepä vasta aikaa vievää hommaa onkin kun sen tosissaan ottaa!\nPäiväunien jälkeen ne treenitkin onneksi jaksoi tehdä. Ehkäpä sain Pilkku-koiralta mystisiä voimia? Lyhyitä sarjoja sisältävä voimatreeni sujui hienosti ja taas sai lisätä painoja rutkasti. Ja nyt mäkin sain jalkaprässissä (selällään olevassa) 100kg:n rikki :) 110kg oli kelkan lisäksi itseasiassa tarkalleen painojen määrä. Aika hyvin kun vielä helmikuussa painoa oli se 40kg.\nOnneksi huomenna alkaa oikea viikonloppu mullakin.\nLähettänyt iive klo 21.58 4 kommenttia:\nTunnisteet: Liikunta, Salitreeni, Työ, Väsymys


Valintojen valtatiellä - Entä jos... • PESOJOONAS\nValintojen valtatiellä – Entä jos…\n6.5.2018 Ajatuksia elämästä4 kommenttia\nLue edellinenPerhosia mahanpohjassa – Mitäköhän seuraavaksi?Lue seuraavaMitä reissu opetti minulle?\nKivaa viikkoa sulle! 🙂\nEhkä itse valitsisin tunteen,ja tähän tunneratkaisuun järjelliset puitteet 🙂 Vaikeissa valinnoissa yritän muistaa mielestäni hyvän ajatuksen:\nTörmäsin vasta blogiisi, kun etsin tietoa Uudesta-Seelannista. Kivoja kirjoituksia sulla – samanlaisia on tullut pohdittua, kun itselläkin on kova halu kokea uutta ja ihmetellä maailmaa, ja tutustua sen loputtomiin mahdollisuuksiin.\nJa vaikka ympäristöstä ei saisikaan elämäntyylilleen täyttä tukea, niin täytyy vain muistaa kuka itse on, ja kuunnella unelmiaan. Itse oon loputtoman utelias, uudesta innostuva seikkailijaluonne,joten sen mukaan mun täytyy varmaan tätä elämää elääkin 😉\nHei kiitos paljon fiksuista sanoista. Erityisesti toi viimeinen kappale resonoi mulle 🙂\np.s. mulla on tällä viikolla tulossa vika postaus Uudesta-Seelannista. 😉


Uudisrakentaminen Posiolta - RakSa Moilanen Oy\nRovaniemelle, Kuusamoon ja muihin lähikuntiin omakotitaloista piharakennuksiin\nUudisrakentamiseen saat meistä rehdin rakennusliikkeen. Rakennamme niin hyvällä laadulla ja huolella, että sinun ei tarvitse murehtia rakennusvirheistä saati muista ikävistä asumisen yllätyksistä. Saat valmiin kokonaisuuden, haluat rakennuttaa sitten omakotitalon, kesämökin tai vaikkapa huvimajan.\nMeidät voit tilata myös muuraustöihin. Pyydä meiltä tarjous Posiolle tai lähikuntiin!\nTarvetta pikemminkin remontille?\nJos uudisrakentaminen ei ole sinulle ajankohtaista, vaan jo olemassa oleva koti kaipaa remonttimiestä, myös tällöin voit kääntyä puoleemme. Olemme erikoistuneet mm. kylpyhuone- ja saunaremontteihin, korjaamme myös katot.\nMuistathan, että rakennuspalvelumme taipuvat sekä suuriin että yksittäisiin, pikku tarpeisiin, mikäli pihastasi puuttuu esimerkiksi oleskelualue tai lasten leikkimökki. Kysy meitä töihin monenlaisiin toiveisiin!